
PETRE ISPIRESCU 


Ţugulea, fiul unchiaşului şi al 
mătuşei 


A FOST ODATĂ ca niciodată etc. 

A fost odată un moş şi o babă. Ei erau 
săraci de n-aveau după ce bea apa. Când 
mălai aveau, n-aveau sare; când aveau 
sare şi mălai, n-aveau legumă. Trăiau şi ei 
de azi până mâine. Ei aveau trei copii 
trenţăroşi şi nespălaţi, ca vai de ei. Cel 
mai mic se vedea a fi mai isteţ decât cei 
doi mai mari, dară era olog de amândouă 
picioarele. El se numea Țugulea. 

Ei  selnvecinau cu  Zmeoaica 
pământului. Această zmeoaica era aşa de 
rea, încât nimeni din vecinii ei n-avea 
pace de dânsa. Ea le călca moşiile şi le 
făcea fel de fel de neajunsuri. 

La naşterea lui Ţugulea, când a venit 
ursitoarele, s-a întâmplat să fie p-acolo şi 
Zmeoaica pământului. Ea auzise cum îl 
ursise şi, de pizmă, mai în urmă îi luă 
vinele şi d-aia era el olog. 


Din această pricină, şi fiind şi săraci, 
un-chiaşul cu mătuşa şi cu copiii lor 
ajunseseră de râsul tutulor megiaşilor din 
sat. De bietul Ţugulea însă râdea şi chiar 
fraţii lui. 

După ce se mai măriră copiii, 
Tugulea zise într-o zi mă-sii, faţă cu fraţii 
săi: 

- Mamă, am auzit că dumneata ai un 
frate bogat, care locuieşte în alt sat. De ce 
nu te duci la dânsul să ceri o mârţoagă de 
iapă, pe care să ieşim şi noi la vânat, că mi 
s-a urât clocind acasă pe vatră? 

- la nu mai trăncăni şi tu de acolo, 
Tugulea ologu - îi ziseră fraţii râzând - 
mai bine mama noastră să se ducă la 
unchiul să ceară pentru noi doi cai, căci 
noi suntem vrednici a încăleca şi 
descăleca. 

Tugulea înghiţi ruşinea, plecă capul 
în jos şi tăcu. 

Muma, tot mumă. Se duse la frate- 
său şi ceru doi cai pentru fraţii cei mari şi 
o iapă pentru Ţugulea. 

Frate-său îi dete bucuros, mai cu 
seamă de milă pentru [ugulea, ca să 
poată umbla şi el. 

Nu mai putură de bucurie fraţii când le 
aduse mă-sa caii. 

TŢugulea nu se putea mângâia pentru 
că era olog, şi nu ştia cum să facă să se 
înzdrăvenească. 

După câteva zile, Ţugulea zise că ar 
dori să meargă şi el cu fraţii lui la 
vânătoare. 

Râseră fraţii de el. Apoi daca se rugă 
şi mă-sa de ei, îl luară şi pe dânsul. Se 
gătiră şi plecară. în pădure se mirau 
fraţii cum face '[ugulea de nimereşte aşa 
de bine vânatul pe care punea el ochii. Nici 
o săgeată nu se ducea în vânt degeaba. 
Toate intrau în carne. 

Trei zile şi trei nopţi zăboviră la 

vânătoare. 

în a treia noapte, Ţugulea visă un vis 
ce-i plăcu. Se făcea că el era într-o grădină, 
frumoasă ca un rai. El şedea acolo, într-un 
colţ, trist şi mâhnit că nu putea umbla, să 
se bucure şi el de frumuseţile acelei 
grădini. Păsările cântau de se spărgeau. 
Frunzele de pomi fâşiau de adierea 
vântului şi florile răspândeau un miros de 
te îmhbăta. Se uita cu jind la toate astea, 
căci nu putea să se desfăteze şi el. Atunci 
ridicând ochii în sus, se rugă lui 
Dumnezeu să-i ia viaţa mai bine, decât să 
trăiască în aşa ticăloşie. 

Pe când se făcea că se roagă, deodată 
i se arătă dinainte o zână, aşa de 
frumoasă şi de blândă, cum nu mai văzuse 
el în viaţa lui aşa fiinţă. 


Şi se făcea că-l întreabă, zicându-i: 

- De ce te câineşti, băietele, şi te 
amărăşti? 

- Cum nu m-aş căina şi nu m-aş 
amări, zână a frumuseţelor - se făcea că 
zise el - iată sunt olog, şi din această 
pricină am ajuns de batjocura tutulor 
băieţilor din sat. 

- Lasă, dragul meu, nu mai plânge, că 
ei nu ştiu ce fac, se făcea că mai zise zâna. 
Tu ai să te tămăduieşti şi o să ajungi 
împărat. 

- Nu-mi trebuie mie împărăție. Eu aş 
fi bun bucuros, numai să pot umbla. Dară 
asta n-o să se poată, căci, uite, parcă n- 
am vine în picioare. 

- Ba o să se poată, se făcea că 
adaose zâna cu vorbă apăsată. Tu ai avut 
vine; dară ţi le-a luat Zmeoaica pământului 
de când erai mic. Ţine chimiraşul ăsta. 
Când vei fi încins cu el, ce vei voi, te faci, 
dacă te-i da de trei ori peste cap. Sileşte- 
te de-ţi ia vinele de la zmeoaica. 

Luă chimiraşul; dară când ridică 
ochii şi voi s-o întrebe cine era ea, de are 
milă de dânsul, ia pe zâna de unde nu e! 
Parcă intrase în pământ. 

Iară el odată se deşteptă. Se pomeni 
cu chimiraşul în mână. 

Se încinse cu el, se dete de trei ori 
peste cap, gândind să se facă o pasăre, şi 
îndată se 

făcu. Se dete iară de trei ori peste cap şi 
se făcu om la loc. 

Cât p-aci să se piarză de bucurie, 
dară se stăpâni. încinse chimirul pe piele 
ca să nu se vază şi se feri d-a spune 
fraţilor ceva. 

Pasămite, zâna aceea era ursitoarea 
lui cea bună. 

După ce se făcu ziuă, se întoarseră cu 
fraţii lui la bordeiul lor, şi aduseră 
mulţime de vânat. 

Peste câteva zile plecară iară. Dând 
caii la păşune, fraţii cei mari ziseră lui 
Tugulea să păzească el caii, căci dânşii 
sunt obosiţi. 

Cum se culcară, şi adormiră. 

Tugulea priponi caii, apoi, dându-se de 
trei ori peste cap, se făcu o albină şi plecă 
înspre miazănoapte încotro şedea 
Zmeoaica pământului. 

După ce ajunse acolo, zbârn! în sus, 
zbârn! în jos, intră în casa zmeoaicei şi 
ascultă ce vorbea cu zmeii, ginerii săi, şi cu 
zmeoaicele, fetele sale. 

între altele, auzi zicând zmeoaica 

bătrână: 

- la vedeți, fetelor, mai sade vinele 
alea ale lui Țugulea în cutia în care le-am 
aşezat eu după sobă? 

- Mai sade - răspunse zmeoaica cea 
mică - azi le-am văzut, nu mai departe. 


- Iaca, voi o să vă duceţi la casele 
voastre, 
zise bătrâna cea zbârcită; să ştiţi să vă 


temeţi de 
Ţugulea ăsta, afurisitul; căci şi mie mi-e 
frică de 


dânsul, măcar că i-am luat vinele. 

Tot de la dânsele mai auzi Ţugulea că 
peste câteva zile are să se facă nunta 
zmeoaicei celei mici, şi pentru veseliile 
de nuntă trebuindu-le vânat, 
zgripsoroaica scofâlcită împărţi pe fiecare 
din gineri pe unde să vâneze. 

îi fu destul pentru astă dată că auzise 

şi atât. 

Când se întoarse la fraţii săi, începuse 
a intra alba în sat. 

- Sculaţi, fraţilor, le zise el, că iată 
ne-a luat ziua de pe urmă. 

- De ce ne-ai lăsat să dormim atât de 
mult? îi ziseră fraţii, dojenindu-l. 

El tăcu din gură. Se sculară ei şi 
plecară după vânat, apoi se întoarseră 
acasă. 

TŢugulea acum se culca afară în toate 
nopţile, şi tot plănuia cum să facă să-şi ia 
vinele. El se ducea mereu pe la zmeoaică, 
fără să ştie cineva, şi pândea vreme cu 
prilej când să-i vie bine să-şi ia vinele. 

într-o seară se făcu muscă, intră pe 
coş în camera unde era cutia cu vinele, pe 
când zmeoaică 

nu era acasă; aci daca intră se făcu om, luă 
vinele din cutie şi le puse la picioarele lui. 
Cum le puse, se lipi, parcă fusese acolo 
de când lumea. Se făcu iară muscă şi 
plecă acasă. 

A doua zi, noaptea, trebuia să meargă 
zmeii la vânat pentru nuntă. 

Tugulea se duse mai întâi în calea 
zmeului celui mai mare. Când se apropie 
de el, calul zmeului începu a sforăi; dară 
zmeul îi zise: 

- De! cal de paraleu, că doară nu va fi 
adus cioara osciorul şi vântul perişorul lui 
Ţugulea pe aici, căci vinele lui sunt la 
soacră-mea după sobă. 

- De unde ştii tu aşa bine? îi zise 
Ţugulea. Dă-te jos să ne vedem şi să ne 
luptăm. 

Zmeul, cum îl văzu, îngheţă sângele 
într-însul. Se apucară la luptă în 
buzdugane, dară [ugulea cum aduse 
buzduganul său şi lovi pe zmeu, îi luă 
mirul, apoi îi tăie capul, îi luă calul şi 
armele şi plecă înaintea zmeului celui 
mijlociu. Asemenea îi făcu şi lui. Apoi 
plecă înaintea zmeului celui mic. 

După ce se întâlni şi cu zmeul cel 
mic, se luă la luptă şi cu dânsul. Se bătură 
întâi în buzdugane, buzduganele se 
sfărâmară; se luptară cu suliţele, acestea 
se rupseră; se apucară apoi în săbii, a 
zmeului se frânse. După aceea se luară 

la luptă dreaptă, se luptară ce se luptară 
şi, înfrângând pe zmeu, îi tăie şi lui capul. 
îi luă şi lui armele şi calul şi plecă acasă 
cu dânsele. 

Când ajunse, se crăpa de ziuă; legă 
caii şi puse bine armele zmeilor. 

Apoi sculă pe fraţi să meargă la vânat. 
Când văzură fraţii caii, se minunară. îl 
întrebară, dară el nu voi să le spuie 
nimic, zicând că nu ştie. 

încălecară fraţii pe caii zmeilor şi 
porniră. 'Ţugulea însă încalecă pe calul 
zmeului celui mic, căci era mai vânjos. 

Zmeoaica, văzând că întârzie ginerii, 
zise fiicelor sale: 

- Ăsta nu e lucru curat, la vedeți 
vinele lui Țugulea, sunt ele unde le-am 
pus eu? 

- Ba nici ca cât, îi răspunseră fetele, 
după ce căutară. 

- Bărbaţii voştri trebuie să fie 
răpuşi. Țugulea a făcut pozna. Duceţi-vă în 
pădure pe unde are a trece el şi faceţi 
precum v-am zis. 

Tugulea, trecând cu fraţii săi prin 
pădure, văzu o vie cu struguri. El simţi că 
asta nu poate să fie lucru curat. Cum de 
nu mai văzuse el astă vie în pădure? 

Frate-său cel mai mare vru să ia un 

strugure. 

Tuguleail opri. Apoi descăleca, scoase 
paloşul şi începu a tăia la vite. Deodată 
începu a curge din viţele tăiate nişte 
sânge negru ca păcura. Fraţii se mirară 
de aceasta. 

Apoi, încălecând ei, porniră. Merseră 
ce merseră şi dete peste o livede de pruni. 
Ţugulea nu lăsă pe fratele cel mijlociu să ia 
prune, ci făcu ca şi la vie, şi din prunii 
tăiaţi curse iară sânge. 

După ce mai merse, dete peste o 
fântână. El ştia că prin acea pădure nu era 
nici o fântână. Nu lăsă pe fraţi să bea apă. 
Ci luând sulița, înţepă fundul fântânei de 
mai multe ori, şi deodată începu a gâlgâi 
un sânge mohorât şi cu rea duhoare. 
Gâlgâia ca dintr-o vacă. 

Acestea erau fetele zmeoaicei, care 
voiau să otrăvească pe '[ugulea, feciorul 
moşului şi al mătuşei. 

Mergând ei împreună, Ţugulea zise 
fraţilor săi: 

- la uitaţi-vă, fraților, de vedeţi ce este, 
că nu ştiu ce mă dogoreşte. 

- Ce să fie! răspunseră fraţii uitându- 
se; iacă un norişor roşu vine după noi ca 
vântul. 

-Aia este zmeoaica bătrână, măi, zise 
el. Vine după mine. Voi împrăştiaţi-vă 
care încotro şi vă 

duceţi acasă, ca să nu vă aflaţi în calea ei, 
căci vă face mici fărâmi. 

După ce se despărţiră, Țugulea intră 
într-o peşteră, să se adăpostească până 
va trece zmeoaica. Urgisita de zmeoaică, 
unde venea, măre, venea turbată de 
mânie, trecu ca fulgerul pe lângă peşteră 
şi apucă înainte, că nu vedea cu ochii de 
cătrănită ce era. 

Tugulea îndată ieşi din peşteră, 
încalecă şi pe ici ţi-e drumu. O luă la 
sănătoasa înapoi spre răsărit şi merse, şi 
merse, până ajunse la curtea unui împărat 
care de douăzeci de ani lucra un zid nalt 
foarte, ce cădea înspre partea moşiei 
zme-oaicei - nici el, vezi, nu avea pace de 
dânsa. Şi tocmai atunci îl isprăvise. 

Cum ajunse acolo, Ţugulea spuse 
împăratului că omorâse pe ginerii şi pe 
fetele zme-oaicei. Apoi îi zise să dea 
poruncă grabnică la toţi fierarii ca să-i 
facă îndată o măciucă de fier mare cu 
care să omoare şi pe zmeoaica bătrână. 

împăratul priimi bucuros să facă 
Țugulea orice o şti el, numai să se scape 
de blestemata de zmeoaică. 

TŢugulea puse de făcu o gaură în 
mijlocul zidului cetăţii, apoi porunci şi se 
aduse o grămadă 

de bucăţi de lemne, cărora le dete foc în 
mijlocul cetăţii; în ace! foc puse măciuca 
de fier ca să arză să se facă roşie. 

Zmeoaica, după ce alergă într-o 
parte şi într-alta şi nu găsi pe 'Ţugulea, 
mirosi ea că trebuie să fie la împăratul cel 
cu zidul mare. Se întoarse şi să te ţii, 
pârleo! într-un suflet ajunse, căzând lângă 
zid de osteneală şi amărăciune. Apoi se sculă 
cum putu şi vru să sară peste zid. Sări, însă 
în sec. Dacă văzu că-i este peste putinţă a 
sări pe deasupra zidului, se urcă până la 
gaura ce o făcuse Ţugulea şi începu a sorbi, 
voind să înghită totul ce era în cetate. 

împăratul şi oamenii din cetate se 
păreau a fi scrişi pe părete, atât îi 
înmărmurise frica. Ţugulea nu-şi pierdu 
cumpătul, ci, cu măciuca roşie ca focul şi 
ţiind-o de coadă, merse la gaură. Când 
sorbi o dată, zmeoaica, trase măciuca 
arsă tocmai în inimă. Odată răcni 
zmeoaica zicând: 

- M-ai mâncat friptă, Ţugulea! şi 
muri pe loc. 

împăratul, boierii şi locuitorii acelei 
împărăţii mulţumiră lui Dumnezeu că i-a 
scăpat de zmeoaica, de fetele şi de ginerii 
ei, căci multe rele le făceau; iară 
mântuitorului lor îi ziseră „Ţugulea 

viteazul şi înțeleptul". După aceea, 
împăratul ridică pe TȚugulea la mare 
cinste. 

TȚugulea trăi acolo câtva timp ca în 
sânul mă-sii. Dară nişte zavistioşi de boieri 
băgă în inima împăratului frica că 
Țugulea odată, odată, are să-i ia ţara. 

Cum auzi unele ca acestea, 
împăratul se gândea ce meşteşug să facă 
ca să scape de el. în sfârşit, ascultă 
poveţele celui mai pizmătareţ din boierii 
cei bătrâni. 

Trimise şi chemă pe Ţugulea. El 

veni. 

- TŢugulea viteazul - zise împăratul - 
Sfatul împărăției mele a găsit cu cale să te 
duci la împăratul stririlor, în petit, să-i ceri 
fata pentru mine. 

- Dacă Sfatul împărăției a găsit cu 
cale, eu sunt gata să mă supui, răspunse 
el. 

-Apoi pe când hotărăşti ziua 

plecărei? 

- Când ar fi după mine, şi mâine. 

îi gătiră cărţile ce trebuia să le ducă 
Tugulea, îi dete bani şi porni, după ce îşi 
luă ziua bună de la împărat şi boieri, iară 
gloatele îl petrecură până afară din cetate 
şi se uitară după dânsul până nu-l mai 
zăriră. 

Ţugulea se duse mai întâi de se 
întâlni cu fraţii lui. Le spuse şi lor cum a 
omorât pe zmeoaica 

cea bătrână, apoi le făcu cunoscut şi 
treaba cu care l-a însărcinat împăratul. 
Le dete şi lor nişte bani ca să-i ducă 
părinţilor, apoi se îmbrăţişară şi plecară. 

Fraţii lui Ţugulea începuse a se uita 
la el cam chiondorâş. Ei nu se puteau 
învoi cum de Ţugulea să ajungă să le facă 
lor ruşine. Ei, mai mari, şi să rămâie mai 
pe jos decât el, ca nişte bobleţi. 

Ducându-se Ţugulea la treaba lui, 
întâlni în cale pe un om care striga că 
moare de foame. Se apropie de dânsul să 
vază ce fel de om este acela. 

Când, ce să vază? un om ca toţi 
oamenii, umbla după şapte pluguri ce ara 
şi din gură nu mai tăcea. 

- Ce voinic mare eşti tu, omule, de 
mănânci brazda de la şapte pluguri şi tot 
strigi că mori de foame? îl întrebă 
Ţugulea ca p-un prieten. 

- Eu nu sunt voinic - răspunse 
flămândul -ci voinic este Ţugulea, feciorul 
moşului ş-al babei, care a omorât pe 
zmeoaică, pe fetele şi pe ginerii ei. 

- Eu sunt acela, îi zise Țugulea. 

- Daca eşti tu, ia-mă şi pe mine cu 
tine, că poate ţi-oi prinde bine la ceva. 

îl luă şi plecară. 

După câteva zile de călătorie, dete 
peste un alt om, în gura căruia curgea 
apa de la nouă fântâni şi tot striga că 
moare de sete. îl întrebă şi pe acesta ca şi 
pe flămând. Şi daca căpătă un răspuns 
care semăna cu al flămândului, îl luă şi pe 
acesta cu sine, şi plecă mai departe. 

Se duse, se duse şi iară se mai duse. 
Iară când fu să treacă nişte munţi, întâlni 
un alt om, cu două pietre de moară de 
picioare, care sărea din munte în munte 
şi când fugea, iepurele pe spinare neteza, 
şi striga că n-are loc unde să fugă. 

Tugulea îl întrebă ca şi pe ceilalţi, 
iară omul răspunse tot ca ei. îl luă şi pe 
acesta şi pomi înainte cu Dumnezeu. 

în calea lor mai întâlni un om cu o 
mustață albă şi cu alta neagră, îmbrăcat 
cu nouă cojoace şi striga că moare de 
frig, deşi era pe la nămiezi şi soarele 
ardea ca în luna lui Cuptor. 

După ce îl întrebă şi el voi să meargă 
cu dânsul, Ţugulea îl luă şi pe acesta, şi 
înainte, tot înainte şi înapoi nu se uita. 

Merse ce mai merse şi, când fu pe la 
amurgit, întâlni un om care se uita în sus 
cu un arc în mână. Ţugulea îl întrebă: 

- Da' ce faci acolo, omule? 

- Ce să fac - răspunse el - iaca un 
ţânţar a ajuns tocmai la vântul turbat şi 
voi să-l dobor d-acolo cu săgeata mea. 
- Voinic trebuie să fii, omule -Îi zise 
Tugulea - daca tu poţi să vânezi un ţânţar 
pe care noi nu-l vedem. 
- Ce are a face! Voinic este Țugulea, 
fiul moşului şi al babii, care a omorât pe 
zmeoaica cu fetele şi cu ginerii ei cu tot, 
zise omul. 
- Eu sunt, răspunse Țugulea. 
- Daca eşti tu, ia-mă şi pe mine cu 
tine, că poate ţi-oi prinde bine la ceva. 

După ce mai merse ce merse, ajunse 
în nişte văi foarte frumoase, de unde se 
întindeau nişte munţi împodobiţi cu copaci 
şi cu o verdeață care desfăta inima, şi 
acolo dete peste un om, care nu ştiu ce 
tot bombănea el din gură şi când 
ameninţa cu toiagul ce ţinea în mână, pe 
dată se făcea câte o sută de păsărele. Apoi 
daca îl întrebă Ţugulea cu ce vitejii face el 
minunile astea, el răspunse că Ţugulea 
este viteaz, care a făcut atâtea şi atâtea 
voinicii. Aflând omul că vorbea cu 
TŢugulea, s-a luat şi el după dânsul, ca şi 
ceilalţi. 

Şi merse cu toţii, merse, merse ca 
cuvântul din poveste ce d-aci înainte se 
găteşte, şi pe unde 

ajungea întreba de împăratul stririlor. Pe 
la cetăţi şi sate, pe unde mâneau ei 
noaptea, toţi îi conăceau şi îi găzduiau cu 
bucurie când auzea de numele lui 
Ţugulea. 

Iară când fu într-una din dimineţi, 
zăriră turnurile cetății unde locuia 
împăratul stririlor. întinseră piciorul la 
drum şi când era în de seară, ajunseră şi 
ei la porţile cetăţii. 

A doua zi se sculară, pe ochi mi se 
spălară, se îmbrăcară, se scuturară şi pe 
domnul lăudară, că le-au ajutat de au 
ajuns vii, nevătămaţi. 

Spuse '[ugulea tovarăşilor săi pentru 
ce a venit, iară ei răspunseră că: daca 
împăratul nu va voi să-i dea fata de bună 
voie, apoi o vor lua-o cu nepusă în masă, 
că doară nu sunt ei de florile mărului cu 
Ţugulea viteazul. 

După ce a dat împăratului cărţile ce 
adusese Ţugulea, acel împărat îi zise: 

- Sunt gata a-ți da fata, daca îmi vei 
săvârşi cu bine slujbele cu care am să te 
însărcinez; iară de nu, unde îţi stau 
picioarele îţi va sta şi capul. Aceasta să o 
ştii. îţi dau soroc până mâine să te 
gândeşti, daca te încumeţi ori ba. 

- Mă încumăt, luminate împărate, îi 
răspunse Țugulea. Porunceşte. 

- Până mâine dimineaţă să-mi 
mănânci nouă cuptoare de pâine, îi 
porunci împăratul. 

- Să se puie la cale coacerea lor cât 
mai curând, răspunse Țugulea. 

Hotărâră când să vie să înceapă a 
mânca. Se puseră şi paznici care să ia 
aminte. 

Pe seară veniră cu toţii. Apoi 
uitându-se la Flămândul, Ţugulea îi zise: 

- Să te vedem, nene Flămândule. 

- Las' pe mine, răspunse acesta. 
Luaţi-vă câte o pâine, ca să aveţi şi voi 
ceva gustărică. 

Şi începând a arunca câte zece pâini în 
gură şi a le înghiţi, sfârşi cuptoarele până 
la miezul nopţii. Parcă arunca după 
spate. Mai adună şi codriceii ce mai 
rămăseseră de la tovarăşi, îi înghiţi şi pe 
aceştia şi începu a striga: 

- Mor de foame! Mor de foame! 

Strejerii care rămaseră ca nişte 

bostro- 
mengheri!, uitându-se cum  piereau 
pâinele, se duseră de spuse împăratului 
despre cele întâmplate. Se minună şi 
împăratul. Apoi zise să-i aducă nouă buţi 
de vin şi porunci lui Ţugulea să le bea 
până în ziuă. Ţugulea zise Setosului: 


1 Bostromengheri - intriganti. 

- Pe dânsele, nene Setosule. 

- Numai atât? întrebă el. 

Trase cepurile la câteva buti deodată, şi 
pe toate le înghiţea de părea că intră vinul 
în pământ. Dupe ce le isprăvi, începu şi el 
a striga: 

- Mor de sete! Mor de sete! 

împăratul începu a se îngrijura când 
îi spuseră strejerii cele ce se întâmplară şi 
începu a încălzi cuptorul cel mare cu nouă 
cară de lemne. 

Dând poruncă lui Ţugulea de a intra în 
cuptor, el se uită la Frigurosul şi-i zise: 

-Avenit şi vremea ta, nene Mustăţio. 

- Cum o să vă pui să faceţi niţele 
cuie, 
clănţănindu-vă dinţii! răspunse el. 

Şi în adevăr, cum ajunse la cuptor 
carele era roşu ca para focului, puse mâna 
pe mustaţa lui cea albă, smulse câteva fire 
dintr-însa şi le aruncă în cuptor. Deodată 
la gura cuptorului se făcu brumă. Apoi 
intrară în cuptor toţi megiaşii lui Ţugulea 
cu dânsul împreună şi începură a striga că 
le degeră. 

Când veni împăratul şi văzu, se luă de 
gânduri cu Ţugulea ăsta năzdrăvanu. 

Şi cerând ei, împăratul porunci de mai 
aduse nouă cară de lemne, le dete foc, dară 
parcă ardea pe gheaţă. 

împăratul acela avea o paţircă de 
fată slujitoare, care se lua în goană cu 
ogarii. 

Porunci lui Țugulea să trămiţă şi el pe 
cineva din ai săi ca împreună cu fata să 
se ducă la Fântâna Ielelor, să aducă câte 
două urcioare de apă. Daca omul său va 
veni înainte, îi va da pe fie-sa; iară daca 
slujitoarea lui va veni mai-nainte, să ştie că 
pe toţi megiaşii lui îi pune în ţeapă şi pe 
dânsul într-una mai sus decât pe toţi. 

Tugulea priimi. Apoi uitându-se la 
soţul său cel cu pietrele de moară de 
picioare, îi zise: 

- Ce zici tu, verişcane, umflam noi 
fata, ori ne odihnim în vârful ţepelor? 

- Să cercăm şi noi, poate că vom 
lăsa frigările alea pe seama împăratului. 

Omul cu pietrele de picioare şi fata 
fugătoare porniră împreună, fiecare cu 
câte două urcioare, şi aide, aide, de vorbă, 
ajunseră la Fântâna Ielelor. 

Aci, fata umblă cu şmecherii. Şi cum 
era şi cam nurlie, mâglisi pe omul cu 
pietrele de picioare şi îl înduplecă să se 
puie cu capul în poala ei, până s-or mai 
odihni niţel, şi să-i caute în cap. Tot 
căutându-i în cap, el adormi. Fata cum îl 
văzu că adormi bine, luă o căpăţână de 
cal uscată ce era acolo alăturea, îi puse 
capul binişor pe dânsa, 

îi varsă urcioarele lui, ia p-ale ei şi o 
plecă la sănătoasa. Nici drumul ei, nici 
picioarele ei. 

Ţugulea cu ai săi sta pe o măgură şi 
se uita înspre locul de unde trebuiau să 
vie cei trimişi să aducă apă. Când, vede 
pe fată. Unde venea, măre, venea ca 
vântul. Omul nu se vedea, nu se auzea. 
Atunci zise săgetătorului celui dibaci: 

- la te uită, fârtate, de vezi ce face 
megiaşul nostru. 

- Doarme cu sforăitele - răspunse 
acesta -cu capul pe o căpăţână de cal 
mort şi uscată. 

Unde întinde arcul, dădu drumul 
săgeţii, şi tranc! drept în căpăţână de cal 
lovi, de sări cât colo de sub capul omului. 
Acesta odată sări în sus, şi ia pe fată de 
unde nu e. 

Umplu urcioarele numaidecât. Apoi 
ca gândul porni, sărind câte zece conace! 
deodată; ajunse pe fată tocmai la poarta 
palatului şi trecând pe lângă dânsa, îi 
sparse şi urcioarele cu pietrele de la 
picioarele lui. 

Când duse  urcioarele sus la 
împăratul, acesta întrebă: 

- Dară fata unde a rămas? 


1 Conac - distanţă de la un loc de popas la altul. 

- Vine pe urmă, îi răspunse Ţugulea. 

Ajungând şi fata şi mergând şi dânsa 

la 
împăratul, îi spuse toată şiritenia. 

împăratul toată noaptea n-a putut să 
doarmă, frământându-se de gânduri. A 
doua zi, unul din sfetnici, care ştia păsul 
împăratului, veni şi-i spuse ce să mai zică 
lui Ţugulea să mai facă. Plăcu împăratului 
sfatul şi, chemându-l, îi zise: 
- Ţuguleo, mi-ai făcut tot ce ţi-am 
poruncit, încă o slujbă mai cer de la tine 
şi apoi pace. 
- Porunceşte mai degrabă, împărate, 
căci poate să se supere împăratul ce m-a 
trimis de atâta zăbavă, şi aceasta n-aş voi- 
o nici în ruptul capului. 
- Să-mi faci să nască într-o noapte 50 
de femei sterpe! 
- Ce mai treabă! zise Ţugulea. Să se 
aducă numaidecât la faţa locului. 

Porunci împăratul de aduse cincizeci 
de femei şi le-a băgat pe fiecare în câte o 
cămară,  [ugulea ridică ochii către 
vrăjitor şi zise: 

-Arată, învăţatule, ce poate toiagul 
tău cel plin de vrăji. 

- Putea împăratul să dea porunci mai 
grele 
de făcut; aceasta este jucărie, răspunse 
el. 

Şi intrând în cămările femeilor, 
bomboni la fiecare câte ceva din gură, şi 
pe fiecare le lovi uşor cu toiagul, apoi 
ieşi. Una după alta ele născură până 
dimineaţă. 

Când veni împăratul a doua zi şi auzi 
orăcăitul copiilor de-i împuiase urechile, 
se luă cu mâinile de păr şi plecă îndată. 
Când să păşească pragul portei de la 
aceste case, ca să se ducă la palatul lui, 
vrăjitorul îl atinse şi pe dânsul cu toiagul, 
şi îndată se pomeni cu câţiva boboci de 
rață măcăind după dânsul. Râseră şi 
împărăteasa şi sfetnicii când văzură pe 
împăratul cu bobocii după dânsul. 

lară el se spăimântă de poznele ce 
făcuse Ţugulea şi, nemaicutezand să-i 
mai dea vreo poruncă, oţări să-i dea fata. 

După ce se pregătiră tot ce trebuia de 
drum, Ţugulea luă pe fata împăratului şi 
porni, petrecân-du-i împăratul cu toată 
sila! lui, cu trâmbiţe şi cu buciume, cu 
tobe şi cu surle până afară din cetate. Şi 
luându-şi ziua bună de la împăratul, 
Tugulea îşi cată de drum, lăsând pe 
fiecare din megiaşii săi pe la locurile de 
pe unde îi luase. 


1 Silă - putere, armată. 

Mergând el, băgă de seamă că fata 
împăratului stririlor era tristă. Iară dacă o 
întrebă care să fie pricina de stă tristă, 
ea îi răspunse: 

- Sunt în stare să-mi fac seamă 


singură, 
dacă voi cădea în mâna împăratului celui 
ce te-a 


trimis pe tine, şi nu mă-i lua tu. 

îi plăcu lui Ţugulea vorbele astea şi 
îi merseră tocmai la inimă. N-avea însă 
ce face. Trebuia să se ţie de cuvântul ce 
dase celui ce l-a trimis. 

Pe drum văzu un vultur. Ţugulea 
trase o săgeată din tolbă, o aşeză la arc şi 
îl luă la ochi. Vulturul îi zise: 

- Nu da, Ţugulea viteazul, că mult 
bine ţi-oi 
prinde când vei fi în nevoie şi te vei gândi 
la mine. 

Tugulea îl lăsă şi plecă înainte. 
Ajungând într-o pădure mare şi 
înnoptând, a mas acolo. Făcu un foc mare 
şi se puse a se odihni. Când fata, 
deodată, strigă speriată: 

- Ursul! 

Tugulea, de unde şedea şi începuse a 
aţipi lângă foc, o dată sări drept în sus, 
puse mâna pe arc şi pe paloş; cum văzu 
ursul, îl luă la cătare cu o săgeată. Ursul 
însă stătu locului şi începu a striga: 

- Nu mă omori, Ţugulea viteazul, ci 


mai bine 
scoate-mi steapul ce mi-a intrat în labă, 
că mult 


bine ţi-oi prinde şi eu când vei fi vreodată în 
nevoie 
şi te vei gândi la mine. 

Ţugulea se opri, iară după ce veni 
ursul la dânsul, se căzni până ce îi scoase 
steapul, apoi îl legă la bubă şi ursul plecă 
mormăind de unde a venit. 

A doua zi, pornind dis-de-dimineaţă, a 
mers toată ziua. Când era însă pe la 
scăpătatul soarelui, ajunse şi el la 
împăratul ce-l trimisese. Cum ajunse, îi 
înfăţişă pe fata împăratului stririlor. 

împăratul, cum văzu pe '[ugulea, 
intră în grozile morţii. El îl credea pierit. 

Apoi priimi cu mare cinste pe fată şi-i 
pregăti pentru dormit cămara unde 
dormea mă-sa. Lui Ţugulea îi dete şi lui o 
cămară în palaturile împărăteşti. Apoi 
spuse împăratului tot ce păţi până ce îi 
aduse fata. 

Peste noapte, împăratul ţinu sfat. El 
zise sfetnicilor săi: 

- Ce socotiți, boieri dumneavoastră, 
să 
facem cu Ţugulea ăsta? El ne-a scăpat de 
neagra- 
reaua aia de zmeoaică şi de ai săi. Acum nu 
care 
cumva să-i vie poftă şi să domnească? Şi 
atunci, 

ce ne facem noi? O să se verse sânge 
peste sânge şi când, în cele de pe urmă, 
tot el, pare-mi-se, o să biruiască. 

- Nu te teme, împărate - zise 
sfetnicul cel pizmătăreţ - ne curăţăm noi 
de el, numai să porunceşti cuiva să-l 
otrăvească, ori să-l puie bine. 

- Ce stai dumneata de vorbeşti? zise 
alt sfetnic; cu otravă se răsplăteşte cel ce 
a făcut atâtea slujbe şi ne-a scăpat de 
nevoia ce era pe capul nostru? 

-Ai dreptate, răspunse un al treilea 
sfetnic; eu dau cu părerea că cinste 
împărătească să se dea lui Țugulea şi să se 
aşeze în trebile împărăției cele mai înalte, 
să se rădice la rangul de boier din 
doisprezece. 

Mai ziseră unii una, alţii alta, dar 
nicicum nu se înțelegeau, din pricina 
pizmătăreţului de boier. 

- Eu socotesc - răspunse împăratul, 
tăindu-le cuvântul - că ar fi cu dreptul ca 


el să ia 
de nevastă pe fata împăratului stririlor ce 
9) aduse 
acum; căci el şi-a pus viaţa în primejdie 
de a 
adus-o. Deşi îmi place prea mult, de mi se 
scurg 


ochii după o aşa bucăţică gingaşă, dară 
mă 

lipsesc de un aşa odor şi-l las pe seamă cui 
mi l-a 
adus. Apoi, după ce îl voi dărui împărăteşte 
pentru 

slujbele ce a făcut mie şi locuitorilor 
împărăției mele, să-l poftesc a se duce la 
ţara lui. Astfel putem scuti pe biată 
sărăcime de vărsarea de sânge, căci nu 
crez eu ca un viteaz ca dânsul să se cerce 
a se atinge de drepturile mele rămase de 
la moşi, de la strămoşi. Numai să 
întrebăm şi pe fată, daca vrea să-l ia de 
bărbat. 

-înţelepţeşte ai grăit, împărate - 
răspunseră cea mai mare parte din sfetnici 
- şi judecata măriei tale va fi plăcută şi lui 
Dumnezeu. 

A doua zi, împăratul chemă pe 
Tugulea şi pe fata de împărat în divanul 
cel mare, şi le spuse ce a găsit cu cale 
Sfatul împărătesc. 

Fata împăratului răspunse: 

- Să-ţi dea Dumnezeu ani mulţi, 
împărate, şi să domneşti cu pace. Aşa mi 
se pare şi mie a fi după dreptate. Eu 
însămi era să ţi-o spui, daca n-ai fi voit să 
cunoşti. Când o împărăție are parte de un 
stăpânitor aşa de drept şi nepărtinitor, 
ferice de noroadele din împărăţia aceea. 

- Văzui şi eu, împărate, o judecată 
dreaptă în viaţa mea, zise şi Ţugulea. Şi 
fiindcă tu îmi dai fericirea, braţul meu 
este închinat împărăției tale. Când va 
cădea vro pacoste pe capul norodului tău, 
gândeşte-te că este pe lume un Ţugulea 
care 

va fi gata a-şi vărsa sângele pentru tine şi 
pentru ţara ta. 

Apoi 'Ţugulea, după ce priimi şi daruri 
împărăteşti, peste câteva zile porni cu 
logodnica lui, gândul fiindu-i să meargă a- 
şi mai vedea părinţii. Şi într-acolo şi pomi. 

Când a plecat Ţugulea de la curtea 
împărătească, împăratul cu ai lui l-a 
petrecut cu cinste împărătească până la 
hotar. Şi despărţindu-se, îşi luară ziua 
bună unii de la alţii. 

Fata şi Ţugulea parcă zbura, iar nu 
mergea, de bucurie că li se împlinise 
dorinţa. Şi mergând, ajunseră la locul de 
întâlnire cu fraţii săi, pe când soarele era 
în cruci. 

Când văzură fraţii pe Ţugulea cu o 
logodnică mai frumoasă decât florile şi 
mai albă decât spuma laptelui, îi puseră 
gând rău. Până a nu se culca, ei se 
furişară de 'Ţugulea, se dară mai cât colea 
şi începură a plănui, cum să facă să se 
scape de el. 

- Noi acum o să fim de râs în sat, pe 
lângă fratele nostru, zice cel mijlociu. 

- Să răpunem pe Ţugulea, zise fratele 
cel mai mare. Tu să-i iei calul şi eu 
nevasta. 

Cum plănuiră, aşa şi făcură. 

Peste noapte se sculară şi cu o mână 
tremurândă taie pe Ţugulea, îi ia fata şi 
calul şi o rup d-a fuga; şi fugi, şi fugi; 
până ce, când se crepa de ziuă, era 
aproape de satul lor. 

Fata unde se puse pe un plâns de nu 
o putură mângâia cu nici un chip. 

- Noi suntem înţeleşi, îi ziseră fraţii. 
Să ştii că te omoram şi pe tine, daca ne 
vei spune că noi am ucis pe '[ugulea. 

Ajunseră la părinţii lor. 

Când auziră părinţii lui Ţugulea că a 
fost ucis într-o bătaie cu nişte zmei - după 
cum îi spuseră fraţii - plângeau şi lemnele 
şi pietrele de mila lor. Nu puteau ei face 
să li se usuce lacrămile de la ochi, 
ferească Dumnezeu. Şi se tânguiau şi se 
boceau, de nu se mai puteau astâmpăra. 

Fata plângea şi ea, biet, înfundat, 
căci nu cuteza să dea grai din gura ei. 

TȚugulea scăpase cu o scânteie de viaţă, 
căci fraţii nu-l omorâse de tot. Când a 
fost dat ei cu sabia, le-a tremurat mâna de 
frică şi nu i-a retezat capul. El, viindu-şi 
niţel în simţiri, şi neputându-se scula, a 
început a geme de durere şi urgie, mai cu 
seamă când văzu că nu era lângă dânsul 
nici fata, nici calul. 

Şi gândindu-se la triştea lui şi la 
biata fată pentru care nu ştia ce o să pată 
şi ea din mâna fraţilor lui, îşi aduse 
aminte de vultur şi de urs. 

Nu trecu mult şi se pomeni cu 
vulturul la capul lui. Şi pe când îi spunea 
ce păţi, odată se auzi prin pădure glasul 
ursului: mor! mor! mor! 

Venea, nene, ursul de duduia 
pădurea, trosnea uscăturile pe unde călca 
şi răpăia ramurile pe unde trecea. 

Vulturul cât p-aci era s-o ia la 
sănătoasa, dară daca văzu că şi ursul 
vine în ajutorul lui Ţugulea, se lăsă din 
zbor iarăşi lângă dânsul. 

Abia mai putu '[ugulea să spună şi 
ursului ce păţi. Apoi cu grai stins ceru 
niţică apă. Vulturul se repezi la fântână şi-i 
aduse apă în guşă. Până atunci zise 
ursului să-i pipăie ranele, fiindcă el nu e 
cârmnic!, şi să-i aşeze toate oscioarele la 
locul lor, de vor fi zdrobite. Cum îi aduse 
apă, Ţugulea bău. Ursul zise vulturului: 

- Ce vom face acum şi noi pentru 
binefăcătorul nostru, ca să nu-l lăsăm să 
moară? 

- Să-mi cauţi două ciuturele - 
răspunse vulturul - să mi le legi de 
picioare, şi mă voi duce 


1 Cârnic - care crâcneşte, se văietă. 

ca gândul să aduc leacuri pentru 'Ţugulea 
de la apa Iordanului, unde sunt două 
fântâni cu apă vie şi apă moartă, căci şi el 
ne-a făcut atâta bine. 

Căută ursul ciuturele, le legă de 
picioarele vulturului şi acesta zbură ca 
vântul înspre apa Iordanului şi se 
întoarse ca gândul. 

Ursul nu se mişcă de la capul lui 

Ţugulea. 

Cum veni vulturul, turnă ursul apă 
moartă peste toate ranele şi se închegă 
carnea, turnă apoi de două, trei ori, apă 
vie şi se vindecă [ugulea de toate 
metehnele, rămâind cum l-a făcut mă-sa, 
sănătos şi întreg. 

Văzându-se Țugulea voinic ca şi mai- 
nainte, mulţumi vulturului şi ursului, apoi 
fe zise: 

- Eu văz că m-aţi iubit mai mult decât 
fraţii mei. Nu mai am nimic pe lume acum. 
De azi încolo voi trăi cu voi ca nişte fraţi. 

- Priimim bucuroşi, răspunse vulturul. 
Dară cum vei putea trăi departe de iubita 
ta şi de şoimuleanul tău? 

- Daca nu este cu putinţă, zise 
Țugulea, să... 

- Să-ţi tai cuvântul cu miere, răspunse 
ursul; dară trebuie să fie cu putinţă. 
Vulturul se va duce ca ştafetar, să afle ce 
este pe la fraţii tăi. Eu voi şedea cu tine 
şi, când va fi vreme cu prilej, vei 

merge să-ţi iei soţia şi, de voieşti, vom 
conceni! şi pe fraţii tăi. 

- Bune sunt poveţele astea, adause 

Țugulea. 

Se duce vulturul, află toate 
întâmplările şi se întoarse de spuse lui 
TȚugulea ca să facă ce o face mai curând, 
căci pe fată o silesc toți cu totul să ia de 
bărbat pe unul din frați, cu gând că 
TȚugulea este mort. 

Cum auzi Țugulea, porni cu tovarăşii 
lui, vulturul şi ursul, şi peste câteva zile 
ajunseră aproape de casa lor. Aşteptară 
până însera şi se duseră pe-ntuneric în 
curte. 

Intrând în curte, ursul începu să 
mormăie. Fraţii ieşiră afară speriaţi şi se 
luă după urs, ursul coti şi se întoarse 
lângă Ţugulea. 

între acestea, fata îi luă armele de 
unde le pusese fraţii şi întâmpină pe 
Ţugulea cu ele. Iară vulturul se repezi la 
coşar, unde era calul lui Ţugulea care tot 
nicheza, îi dezlegă căpăstrul cu ciocul, şi 
el veni lângă stăpânu-său. 

Ursul şi vulturul îşi luară ziua bună 
după ce-l văzură înarmat şi plecară, 
zicându-i să se păzească a nu cădea în 
capcană. 


'A conceni -a nimici. 

După plecarea lor, Ţugulea intră în 
casă, la părinţi. Ei nu-l mai cunoşteau. 
Dară fata, cu lacrămile şuroaie pe obraz, 
le povesti adevărata istorie a omorârei lui 
Ţugulea. 

Fraţii lui Ţugulea adunase pe toţi 
megiaşii, zicând că a intrat ursul în sat. 
Când veniră şi văzură pe '[ugulea, 
rămaseră ca bătuţi de Dumnezeu. 

Calul lui 'Ţugulea sări şi-i omori pe 
amândoi cu picioarele, apoi veni lângă 
stăpânul lui cel adevărat, lacrimă şi îi 
linse mâinile. 

Când auziră megiaşii faptele cele 
proclete ale fraţilor lui, ziseră că urgia 
lui Dumnezeu a căzut peste dânşii, 
omorându-i calul. 

Tocmai istorisea părinţilor lui tot ce 
păţise în pribegia lui, 'Ţugulea, când 
deodată se auzi un zgomot în curte. 

leşiră să vază ce este. Ce gândiţi că 
mi-au văzut? O ceată de ostaşi. Căpetenia 
ostaşilor descăleca, se apropie şi-i dădu 
nişte cărţi împărăteşti. 

împăratul stririlor murise. Această 
carte ce-i aduse era adiata! împăratului. 
Căci bolnav fiind 


1 Adiată - testament. 

pe patul morții, l-a fost întrebat sfetnicii şi 
gloatele pe cine le lasă împărat, pentru că 
n-avea alţi copii. 

împăratul le-a fost răspuns că mai 
vrednic nu cunoaşte pe nimeni decât pe 
Ţugulea. Atunci s-a scris adiata, s-a iscălit 
de împărat şi de toată obştea. 

A doua zi, Ţugulea a pornit la 
împărăţia lui cu soţia şi părinţii săi. Cum 
ajunse acolo, veni ştire că este ales de 
împărat şi la cetatea ce o scăpase din 
urgia zmeoaicei, a fetelor şi a ginerilor ei. 
Pasămite murise şi împăratul d-acolo şi 
nici el n-avea urmaşi. 

Apoi  'Ţugulea, unind amândouă 
împărăţiile, se cunună cu fata, iubita iui, şi 
făcu o nuntă de se duse vestea peste tot 
pământul şi rămase de povestit la 
urmaşii urmaşilor lor. 

Şi domniră până ce Dumnezeu voi cu 
ei. Iară eu: 


încălecat pe un lemn, La 
bine să vă îndemn; 
încălecai pe un cocos 
Să vă spui la moşi pe 
groși. 


ION CREANGĂ 


Ursul păcălit de vulpe 


ERA ODATĂ O VULPE vicleană, ca 
toate vulpile. Ea unnblase o noapte 
întreagă după hrană şi nu găsise nicăiri. 
Făcându-se ziua albă, vulpea iese la 
marginea drumului şi se culcă sub o tufă, 
gândindu-se ce să mai facă, să poată găsi 
ceva de mâncare. 

Şezând vulpea cu botul întins pe 
labele de dinainte, îi vine miros de peşte. 
Atunci ea rădică puţin capul şi uitându-se 
la vale, în lungul drumului, zăreşte 
venind un car tras de doi boi. 

„Bun! gândi vulpea. Iaca hrana ce-o 
aşteptam eu." Şi îndată iese de sub tufă şi 
se lungeşte în mijlocul drumului, ca şi 
cum ar fi fost moartă. 

Carul apropiindu-se de vulpe, 
ţăranul ce mâna boii o vede şi, crezând 
că-i moartă cu adevărat, strigă la boi: 
„Aho, aho!" Boii se opresc. Țăranul vine 
spre vulpe, se uită la ea de aproape 

şi, văzând-o că nici nu suflă, zice: „Bre! 
Da' cum naiba a murit vulpea asta aici? 
Ti... ce frumoasă caţaveică am să fac 
nevestei mele din blana istui vulpoi". 
Zicând aşa, apucă vulpea de după cap şi, 
târând-o până la car, se opinteşte ş-o 
aruncă deasupra peştelui. Apoi strigă la 
boi: „Hăis, Joian! Cea, Bourean!" Boii 
pornesc. 

Țăranul mergea pe lângă boi şi-i tot 
îndemna să meargă mai iute, ca s-ajungă 
degrabă acasă şi să ieie pielea vulpei. 

însă, cum au pornit boii, vulpea a şi 
început cu picioarele a împinge peştele din 
car jos. Țăranul mâna, carul scârţâia, şi 
peştele din car cădea. 

După ce hoata de vulpe a aruncat o 
mulţime de peşte pe drum, binL.şor! sare 
şi ea din car, şi cu mare grabă începe a 
strânge peştele de pe drum. După ce l-a 
strâns grămadă, îl ia, îl duce la bizunia sa 
şi începe a mânca, că ta...re-i mai era 
foame. 

Tocmai când începuse a mânca, iaca 
vine la dânsa ursul. 

- Bună masa, cumătră! Ti!!! Da' ce 
mai de peşte ai! Dă-mi şi mie că ta...re mi- 
i poftă! 

- la mai pune-ţi pofta-n cui, cumătre, 
că doar nu pentru gustul altuia m-am 
muncit eu. Dacă ti-i 

aşa de poftă, du-te şi-ţi moaie coada-n 
baltă ca mine, şi-i avea peşte să mănânci. 

- învaţă-mă, te rog, cumătră, că eu 
nu ştiu cum se prinde peştele. 

Atunci vulpea rânji dinţii şi zise: 

-Alei, cumătre! Da' nu ştii că nevoia te 
duce pe unde nu ţi-i voia şi te-nvaţă ce 
nici gândeşti? Ascultă, cumătre: vrei să 
mănânci peşte? Du-te desară la băltoaga 
cea din marginea pădurii, vâră-ţi coada-n 
apă şi stai pe loc, fără să te mişti, până 
despre ziuă, atunci smuceşte vârtos spre 
mal şi ai să scoţi o mulţime de peşte, poate 
îndoit şi-ntreit de cât am scos eu. 

Ursul, nemaizicând nici o vorbă, 
aleargă-n fuga mare la băltoaga din 
marginea pădurei şi-şi vâră-n apă toată 
coada!... 

în acea noapte începuse a bate un vânt 
race, de îngheţa limba-n gură şi chiar 
cenuşa de sub foc. îngheaţă zdravăn şi apa 
din băltoaga, şi prinde coada ursului ca 
într-un cleşte. De la o vreme, ursul 
nemaiputând de durerea cozii şi de frig, 
smuceşte o dată din toată puterea. Şi - 
sărmanul urs! -în loc să scoată peşte, 
rămâne făr' de coadă! 

începe el acum a mormăi cumplit, ş- 
a sări în sus de durere: şi-nciudat pe vulpe 
că l-a amăgit, 

se duce s-o ucidă în bătaie. Dar şireata 
vulpe ştia cum să se ferească de mânia 
ursului. Ea ieşise din bizunie şi se vârâse 
în scorbura unui copac din apropiere; şi 
când văzu pe urs că vine făr' de coadă, 
începu a striga: 

- Hei, cumătre! Dar ţ-au mâncat 
peştii coada, ori ai fost prea lacom ş-ai 
vrut să nu mai rămâie peşti în baltă? 

Ursul, auzind că încă-l mai ie şi în 
râs, se înciudează şi mai tare şi se repede 
iute spre copac; dar gura scorburei fiind 
strâmtă, ursul nu putea să încapă 
înlăuntru. Atunci el caută o creangă cu 
cârlig şi începe a cotrobăi prin scorbură, 
ca să scoată vulpea afară şi să-i deie de 
cheltuială... 

Dar când apuca ursul de piciorul 
vulpei, ea striga: „Trage, nătărăule, mie 
nu-mi pasă, că tragi de copac!..." Iar când 
anina cârligul de copac, ea striga: „Valeu, 
cumătre, nu trage, că-mi rupi piciorul!" 

în zădar s-a năcăjit ursul de-i 
curgeau sudorile, că tot n-a putut scoate 
vulpea din scorbura copacului. 

Şi iaca aşa a rămas ursul păcălit de 

vulpe. 


ION CREANGĂ 


Danilă Prepeleac 


ERAU ODATĂ într-un sat doi fraţi şi 
amândoi erau însuraţi. Cel mai mare era 
harnic, grijuliv şi chiabur, pentru că unde 
punea el mâna, punea şi Dumnezeu mila, 
dar n-avea copii. lară cel mai mic era 
sărac. De multe ori fugea el de noroc şi 
norocul de dânsul, căci era leneş, nechitit 
la minte şi nechibzuit la trebi, ş-apoi mai 
avea şi o mulţime de copii! Nevasta 
acestui sărac era muncitoare şi bună la 
inimă, iar a celui bogat era pestriță la 
maţe şi foarte zgârcită. Vorba veche: Tot 
un bou ş-o belea. Fratele cel sărac - sărac 
să fie de păcate! -tot avea şi el o păreche 
de boi, dar colea: porumbi la păr, tineri, 
nalţi la trup, ţapoşi la coarne, amândoi 
cudalbi!, ţintaţi în frunte, ciolănoşi şi 
graşi, cum sunt mai buni de înjugat la car, 
de ieşit 


1 Cudalb - bou cu vârful cozii alb. 

cu dânşii în lume şi de făcut treabă. Dar 
plug, grapă, teleagă, sanie, car, tânjală, 
cârceie, coasă, hreapcă, ţăpoi, greblă şi câte 
alte lucruri ce trebuiesc omului gospodar, 
nici că se aflau la casa acestui om 
nesocotit. Şi când avea trebuinţă de 
asemenea lucruri, totdeauna supăra pe 
alţii, iară mai ales pe frate-său care avea 
de toate. Nevasta celui bogat de multe ori 
făcea zile fripte bărbatului, ca să-l poată 
descotorosi odată de frate-său. Ea zicea 
adeseori: 

- Frate, frate, dar pita-i cu bani, 

bărbate. 

-Apoi dă, măi nevastă, sângele apă 

nu se 
face. Dacă nu l-oi ajuta eu, cine să-l ajute? 

Nevasta, nemaiavând încotro, tăcea 
şi înghiţea noduri. Toate ca toate, dar 
carul său era de haimana. Nu treceau 
două-trei zile la mijloc, şi se trezea la uşa ei 
cu Dănilă, cumnatu-său, cerând să-i 
împrumute carul: ba să-şi aducă lemne 
din pădure, ba făină de la moară, ba căpiţi 
din țarină, ba multe de toate. 

- Măi frate - zise într-o zi cel mai 


mare, 
istuialalt - mi-i lehamite de  frăţia 
noastră!... Tu ai 
boi, de ce nu-ți închipuieşti ş-un car? Al 
meu l-ai 


hârbuit de tot. Hodorog! încolo, hodorog! pe 
dincolo: 

carul se strică. Ş-apoi, ştii vorba ceea: Dă- 
ti, popă, 
pintenii şi bate iapa cu călcâile. 


43 


-Apoi dă, frate - zise istalalt, 
scărpinân-du-se în cap - ce să fac? 

- Ce să faci? Să te-nvăţ eu: boii tăi 
sunt mari şi frumoşi; ie-i şi-i du la iarmaroc, 
vinde-i şi cumpără alţii mai mici şi mai 
ieftini, iar cu banii rămaşi cumpără-ţi şi 
un car şi iaca te-ai făcut gospodar. 

- la, ştii că nu m-ai învățat rău? Aşa 
am să fac. 

Zicând aceste, se duce la dânsul acasă, 
îşi ie boii de funie şi porneşte cu ei spre 
târg. Dar, cum am spus, omul nostru era un 
om de aceia căruia-i mâncau cânii din 
traistă, şi toate trebile câte le făcea, le făcea 
pe dos. Târgul era cam departe şi iarmarocul 
pe sfârşite. Dar cine poate sta împotriva lui 
Dănilă Prepeleac? Că aşa îi era porecla, 
pentru că atâta odor avea şi el pe lângă 
casă, făcut de mâna lui. El tufleşte! cuşma 
pe cap, o îndeasă pe urechi şi habar n-are: 


Nici nu-i pasă 
De Năstasă, 
De Nichita 
Nici atâta. 


1 A tufli- a îndesa. 

Mergând el cu Duman şi Tălăşman ai 
săi, tot înainte spre iarmaroc, tocmai pe 
când suia un deal lung şi trăgănat, alt om 
venea dinspre târg cu un car nou, ce şi-l 
cumpărase chiar atunci şi pe care-l 
trăgea cu manile singur, la vale cu 
propele şi la deal cu opintele. 

- Stai, prietene, zise ist cu boii, care 
se tot smuceau din funie, văzând troscotul 
cel fraged şi mândru de pe lângă drum. Stai 
puţin cu carul c-am să-ţi spun ceva. 

- Eu aş sta, dar nu prea vrea el să 
steie. Dar ce ai să-mi spui? 

- Carul dumitale parcă merge singur. 
- D-apoi... mai singur, nu-l vezi? 

- Prietene, ştii una? : 

- Ştiu, dacă mi-i spune. 

- Hai să facem treampa!: dă-mi carul şi 
na-ţi boii. Nu vreau să le mai port grija-n 
spate: ba fân, ba ocol, ba să nu-i mănânce 
lupii, ba de multe de toate... Oi fi eu 
vrednic să trag un car, mai ales dacă 
merge singur. 

- Şuguieşti, măi omule, ori ti-i într- 
adins? 

- Ba nu şuguiesc, zise Dănilă. 


''Treampă - schimb de lucruri. 

- Apoi dar te văd că eşti bun 


mehenghi!... 

zise cel cu carul; m-ai găsit într-un chef 
bun; hai 
noroc, să dea Dumnezeu! Să-ţi aibi parte de 
car şi 
eu de boi! 


Apoi dă carul, îşi ia boii, pleacă pe 
costişă într-o parte spre pădure şi se ca 
mai duce. Istalalt, adică Dănilă, zice în 
gândul său: „Taci că-i cu buche, l-am 
potcovit bine... De nu cumva s-ar 
răzgândi; dar parcă nu era ţigan să- 
ntoarcă". 

Apoi îşi ia şi el carul şi porneşte tot la 
vale înapoi spre casă. 

- Aho! car nebun, aho! Când te-oi 
încărca 
zdravăn cu saci de la moară, ori cu fân din 
țarină, 
atunci să mergi aşa! 

Şi cât pe ce, cât pe ce, să nu-i ieie carul 

înainte. 

Dar de la o vreme valea s-a sfârşit şi 
s-a început un deal. Când să-l suie la deal, 
suie-l dacă poţi!... Harţi! încolo, scârţi! 
încolo, pârţi! încolo, carul se da înapoi. 
„Na! car mi-a trebuit, car am găsit!" 

Apoi cu mare greu hartoieşte? carul 
într-o parte, îl opreşte în loc, se pune pe 
protap şi se aşterne pe gânduri. 


1 Mehenghi - şiret, 
deştept. °A hartoi -a 


cârmi. 

„Mă! asta încă-i una! De-oi fi eu 
Dănilă Prepeleac, am prăpădit boii; iar de 
n-oi fi eu acela, apoi am găsit o căruţă..." 
Ba e Prepeleac, ba nu-i el... Când iaca un 
om trecea iute spre târg, c-o capră de 
vânzare. 

- Prietene - zise Dănilă - nu mi-i da 
capra 
ceea, să-ţi dau carul ista? 

-Apoi... dă... capra mea nu-i de cele 
săritoare şi-i bună de lapte. 

- Ce mai la deal, la vale; bună, ne- 
bună, 
na-ţi carul şi dă-mi-o! 

Cela nu se pune de pricină: dă capra 
şi ia carul. Apoi aşteaptă până vin alte 
cară de-l leagă dinapoia lor şi se duce în 
treaba lui spre casă, lăsând pe Dănilă 
gură-cască tot pe loc. 

„Bun, zise Prepeleac, la, pe ista cu 
capra ştiu încaltea că bine l-am boit..." 

la apoi şi el capra şi porneşte iar 
spre târg. Da capra tot capră: se smucea 
în toate părţile, încât îi era acum 
lehamite de dânsa, 

„De-aş ajunge mai degrabă în târg - 
zise Prepeleac - să scap de raia asta." 

Şi mergând el mai departe, iaca se 
întâlneşte c-un om ce venea de la târg c-o 
gâscă în braţe. 

- Bun întâlnişul, om bun, zise Dănilă. 

- Cu bine să dea Dumnezeu! 

- Nu vrei să facem schimb, să-ţi dau 
capra asta şi să-mi dai gâscă? 

- N-ai nimerit-o, că nu-i gâscă, ci-i 
gânsac: l-am cumpărat de sămânță. 

- Da', dă-mi-l, dă-mi-l! că-ţi dau şi eu 
o sămânță bună... 

- De mi-i da ceva adaos, poate să ţi-l 
dau; iară de nu, norocul gâştelor de acasă, 
că are să facă un otrocol prin ele de s-a 
duce vestea! 

în sfâşit, dur la deal, dur la vale, unul 
mai dă, altul mai lasă şi Prepeleac mărită 
capra! Apoi înşfacă gânsacul şi pleacă tot 
înainte spre târg. Când ajunse în târg, 
gânsacul dorit de gâşte ţipa cât îl lua gura: 
ga, ga, ga! 

„Na! c-am scăpat de dracul, şi-am dat 
peste tată-său: aista mă asurzeşte. Las' că 
te însor eu şi pe tine acuş, măi 
buclucaşule!" 

Şi trecând pe lângă un negustor cu 
pungi de vânzare, dă gânsacul pe o pungă 
de cele pe talger şi cu baierile lungi, de 
pus la gât. la el punga, o suceşte, o 
învârteşte ş-apoi zice: 

„Na-ţi-o frântă, că ţi-am dres-o! Dintr-o 
păreche de boi, de-a mai mare dragul să 
te uiţi la ei, am 

rămas c-o pungă goală. Măi, măi, măi! 
Doar ştiu că nu mi-i acum întâiaşi dată să 
merg la drum; dar parcă dracul mi-a luat 
minţile". 

Mai şede el cât şede, de cască gura 
prin târg ş-apoi îşi ia tălpăşiţa spre casă. 
Şi ajungând în sat, se duce drept la frate- 
său, ca să-i ducă bucurie. 

- Bine v-am găsit, bădiţă! 
- Bine ai venit, frate Dănilă. Da' mult 
ai zăbovit la târg! 

-Apoi dă, bădiţă, m-am pornit cu 
graba şi m-am întâlnit cu zăbava. 

- Ei, ce veste ne mai aduci de pe la 
târg? 

- la, nu prea bună! Bieţii boişorii mei 
s-au dus ca pe gura lupului. 

- Vro dihanie a dat peste dânşii, ori ţi i- 
a furat cineva? 

- Ba i-am dat eu singur, cu mâna mea, 

bădiţă. 

Apoi spuse din capăt toată 

întâmplarea, pe 
unde a fost şi ce a păţit, iar la urma 
urmelor zise: 

- Ş-apoi ce mai atâta vorbă lungă, 
dintr-o păreche de boi, m-am ales c-o pungă, 
ş-apoi şi asta pute a pustiu, bădiţă dragă. 

- Mă, da' drept să-ţi spun, că mare 
nătărău mai eşti! 

-Apoi, dă, bădiţă, pân-aici toate au 
fost cum au fost, da' de acum am prins eu 
la minte... Numai ce folos? 


Când e minte, 

Nu-i ce vinde; 
Când e brânză, 
Nu-i bărbânţă. 


Iaca, îţi dau şi dumitale punga asta, că eu 
n-am ce face cu dânsa. Şi te mai rog, de 
toţi dumnezeii, să-mi împrumuţi măcar o 
dată carul cu boii, s-aduc nişte lemne din 
pădure la nevastă şi la copii, că n-au 
scânteie de foc în vatră, sărmanii! Ş-apoi 
ce a da Dumnezeu, cred că nu te-oi mai 
supăra. 

- Ptiu! mă! zise frate-său, după ce l-a 
lăsat să sfârşească. Se vede că Dumnezeu a 
umplut lumea asta cu ce a putut, laca-ţi mai 
dau o dată carul, dar asta ţi-a fi cea de pe 
urmă. 

Lui Dănilă atâta i-a trebuit, la acum 
carul cu boii frăţine-său şi porneşte. Cum 
ajunge în pădure, chiteşte un copac care 
era mai mare şi trage carul lângă el. Şi fără 
să dejuge boii, începe a tăie copacul, ca să 
cadă în car deodată. Trebi de a lui Dănilă 
Prepeleac!... Bocăneşte el cât bocăneşte, 
când prr! 

cade copacul peste car de-l sfarmă şi 
peste boi de-i ucide! 

„Na! că făcui pacostea şi frăţine-meu! 
Ei, ei, acum ce-i de făcut?... Eu cred că 
ce-i bine nu-i rău: Dănilă face, Dănilă 
trebuie să desfacă. Mă duc să văd n-oi 
putea  smomi! pe  frate-meu, să-mi 
împrumute şi iapa, să fug apoi cu ea în 
lume, iar copiii şi nevasta să-i las în ştirea 
Celui-de-sus." 

Aşa zicând, porneşte şi, mergând 
prin pădure, s-a rătăcit. După multă 
trudă şi buimăceală, în loc să iasă la drum, 
dă de un heleşteu şi văzând nişte lişiţe pe 
apă, zvârr! cu toporul într-însele, cu chip 
să ucidă vro una şi s-o ducă peşchiş 
frăţine-său. Dar lişiţele nefiind chioare, 
nici moarte, au zburat, toporul s-a 
scufundat şi Prepeleac a rămas bătând în 
buze. 

„Mă!... că rău mi-a mai mers astăzi! 
Ce zi pocită! Se vede că mi-a luat cineva 
din urmă." 

Apoi dă din umere şi porneşte. Mai 
merge el cât merge, până ce cu mare 
greu găseşte drumul. Apoi o ia la papuc 
şi hai, hai! hai, hai! ajunge în sat la frate- 
său şi pe loc cârpeşte o minciună, care se 
potrivea ca nuca în părete. 


1 A smomi - a amăgi cu făgăduieli. 

-Frate, mai fă-mi bine şi cu iapa, să mân 
boii de călare! în pădure a plouat grozav şi s-a 
făcut o mâzgă ş-un gheţuş, de nu te mai poţi 
defel ţinea pe picioare. 

- Mă! zice frate-său - se vede că tu ai 
fost bun de călugărit, iar nu de trăit în 
lume, să necăjeşti oamenii şi să chinuieşti 
nevasta şi copiii. Haiti! lipseşti dinaintea 
mea şi du-te unde a dus surdul roata şi 
mutul iapa, ca să nu mai aud de numele 
tău! 

Iapa! Las' pe Dănilă, că ştie el unde a 
duce-o: să-şi ieie iertăciune de la boi şi ziua 
bună de la car. Apoi iese pe uşă, pune 
mâna pe iapă şi pe-o secure şi tunde-o! 
Când se trezeşte frate-său: ie iapă dacă ai 
de unde! Prepeleac era tocmai la heleşteul 
din pădure să caute toporul. Aici îi trăsni 
în cap lui Dănilă că el ar fi bun de 
călugăr, după vorbele frăţine-său. 

-Am să durez o mănăstire pe pajiştea 
asta, de are să se ducă vestea în lume, 
zise el. 

Şi deodată se şi apucă. Face mai 
întâi o cruce ş-o înfige în pământ, de 
însamnă locul. Apoi se duce prin pădure şi 
începe a chiti copacii trebuitori: ista-i bun 
de amânare!, cela de tălpi, ista de grinzi, 
ista de tumurugi?, cela de costoroabe, 
Amânare - lemne cioplite în patru muchii şi puse în picioare, 


cu un capăt la talpa casei şi cu celălalt în grinzi. 2 Tumurug - 
buturugă, butuc. 

ista de toacă. Şi tot aşa dondănind el din gură, 
iaca se trezeşte dinaintea lui c-un drac, ce 
ieşise din iaz. 

- Ce vrei să faci aici, măi omule? 

- Da' nu vezi? 

- Stai, mă, nu te apuca de năzbâtii, 
lazul, locul şi pădurea de pe aici sunt ale 
noastre. 

- Poate-i zice că şi rațele de pe apă 
sunt ale voastre şi toporul meu din fundul 
iazului. V-oi învăţa eu să puneţi stăpânire pe 
lucrurile din lume, cornoraţilor! 

Dracul, neavând ce-i face, huştiuluc! 
în iaz şi dă de ştire lui Scaraoschi despre 
omul lui Dumnezeu, cu năravul dracului. 
Ce să facă dracii? Să sfătuiesc între dânşii 
şi Scaraoschi, căpitenia dracilor, găseşte 
cu cale să trimeată pe unul din ei c-un 
burduf de bivol plin cu bani, să-l deie pus- 
nicului Dănilă, ca să-l poată mătura de 
acolo. 

- Na-ţi, mă, bani! zise dracul trimes, 
şi să 
te cărăbăneşti de aici, că de nu, e rău de 
tine! 

Prepeleac se uită la cruce, se uită la 
drac şi la bani... dă din umere, ş-apoi 
zice: 

-Aveţi noroc, spurcaţilor, că-mi sunt 
mai dragi banii decât pusnicia, că v-aş 
arăta eu vouă! 

Dracul răspunde: 


53 


- Nu te pune în poară!, măi omule, 


cu 
împăratul iadului; ci mai bine iai 
bănişorii şi 


caută-ţi de nevoi. 

Apoi lasă banii şi se întoarnă în 
heleşteu, unde găseşte pe Scaraoschi 
tare mâhnit pentru pierderea unei comori 
aşa de mari, cu care ar fi putut dobândi o 
mulţime de suflete. 

Prepeleac în acest timp se chitea 
cum ar face să vadă banii acasă la 
dânsul. 

- Bun, zise Dănilă. Nici asta nu se ia 
din 
drum. Tot mănăstiri să croieşti, dacă vrei 
să te 
bage dracii în samă, să-ţi vie cu bani de-a 
gata la 
picioare şi să te facă putred de bogat. 

Pe când se îngrijea el cum să ducă 
banii acasă, iaca un alt drac din iaz i se 
înfăţoşează înainte, zicându-i: 

- Măi omule! stăpânul meu s-a 


răzgândit; el 
vrea mai întâi să ne cercăm puterile, ş- 
apoi să iei 
banii. 


„la, acu-i acu", zise Prepeleac în 
gândul său, oftând. Dar este o vorbă: Tot 
bogatul minteos şi tânărul frumos. Dănilă 
mai prinsese acum la minte. 

- Puterile? Ei, cum şi în ce fel? 


1 A nu te pune în poară - a nu te pune rău (cu cineva). 

- lată cum: dintru-ntâi şi dintru-ntâi, 
care 
dintre noi amândoi va lua iapa ta în spate 
şi va 
încunjura iazul de trei ori, fără s-o puie 
jos şi să 
se răsufle, ai aceluia să fie banii! 

Şi cum zice, şi umflă dracul iapa în 
cârcă şi într-o clipă încunjura iazul de trei 
ori. Prepeleac, văzând atâta putere din 
partea dracului, nu-i prea veni la 
socoteală, dar tot îşi ţinu firea şi zise: 

- Măi Michiduţă, doar eu te credeam 
mai 
tare decât eşti. Aşă-i că tu ai luat iapa în 
spate? 
însă eu ţi-oi lua-o numai între picioare. 

Şi îndată se şi azvârle pe iapă şi 
încunjura iazul de trei ori fără să răsufle. 
Dracul atunci se miră mult de asta şi, 
neavând ce mai zice, iscodi alta: 

-Acum să ne întrecem din fugă, zise 

el. 

- Măi Michiduţă! da' cu mine ţi-ai 
găsit că poţi tu să te întreci din fugă? 
- D-apoi cu cine? 

- Vină încoace, să-ţi arăt eu cu cine! 

Apoi merge împreună cu dracul în 

nişte 
porumbrei, unde vede un iepure dormind 
şi i-l arată. 

- Vezi tu colo pe cineva ghemuit jos 
şi 
mititel? 

Văd. 

- Acela-i copilul meu cel mai mic. 
Aţine-te! 
Şi când l-oi trezi din somn, să te iei după 
el. 
Ş-odată şi strigă: u! ta! na! na! na!... 

Atunci iepurele sare, şi dracul după 
el. Fug ei cât fug şi de la o vreme dracul 
pierde urma iepurelui. Până acum toţi 
râdeau de Prepeleac, dar acum a ajuns să 
râdă el şi de dracul. Pe când Dănilă se 
tinea cu mâna de inimă, râzând de 
prostia dracului, iaca şi acesta se înturna 
gâfuind. 
- Mă! da' sprinten şi sprinţăroi copil 
mai ai, drept să-ţi spun! Când aproape- 
aproape să pun mâna pe dânsul, i-am 
pierdut urma şi să te duci, duluţă! 
- Samănă tătâne-său, sireicanul, zise 
Dănilă. Ei, mai ai poftă să te-ntreci şi cu 
mine? 
- Ba mai pune-ţi pofta-n cui! Mai bine 
să ne întrecem din trântă. 
- Din trântă? Doar de ţi-i greu de 
viaţă. Mă! Tot am auzit din bătrâni că dracii 
nu-s proşti; d-apoi cum văd eu, tu numai nu 
dai în gropi de prost ce eşti. Ascultă! Eu 
am un unchi bătrân de 999 de ani şi 52 
de săptămâni, şi de-l vei putea trânti pe 
dânsul, atunci să te întreci şi cu mine, 
dar cred că ţi-a da pe nas! 


56 


Zicând acestea, porneşte înainte şi 
face semn dracului cu mâna să vie după 
el. în fundul pădurii, sub nişte stânci, se 
afla o bizunie de urşi, peste care dăduse 
Prepeleac, umblând câteodată, ca pusnic 
ce se găsea, după vlăstări sălbatice şi 
după zmeură. 

Ajungând ei aproape, Dănilă zise: 

- Iaca lăcaşul unchiului meu. Intră 
înlăuntru; 
ai să-l găseşti dormind în cenuşă, cu 


nasul în 
tăciuni. De vorbit nu poate vorbi, că 
măselele şi 


dinţii i-au căzut mai bine de o mie de ani. 

Dracul, când n-are ce face, ştiţi ce 
face... Intră înlăuntru şi începe a-şi purta 
codiţa cea  bârligată pe la nasul 
unchieşului. Atâta i-a trebuit lui moş 
Ursilă, şi apoi las' pe dânsul! Deodată 
sare mânios din bârlog, hał! dracul 
subsuoară şM strânge cu atâta putere, de 
era bietul drac să-şi deie sufletul şi ochii 
i-au ieşit afară din cap cât cepele de 
mari. 

- Na! nu cauţi ş-o găseşti, zise Dănilă, 
care pri 
vea de departe vălmăşagul acesta şi se strica 
de râs. 

Dar nu ştiu ce face dracul, că face el 
ce face şi cu mare greu scapă din labele 
lui moş Ursilă, Dănilă, cum vede pe drac 
scăpat bun teafăr, se face că-l scoate. 

- la las', măi omule, las! nu-ţi mai face 
obraz. Dacă ai ştiut că ai un bunic aşa de 
grobian!, pentru ce m-ai îndemnat să mă 
lupt cu el? 

- Da' ce? Nu ţi-a plăcut? Hai şi cu 
mine! 

- Cu tine şi numai cu tine m-oi 
întrece din chiuit; şi care a chiui mai tare, 
acela să ieie banii. 

„Bun!... zise Dănilă, în gând. Las' că 
te-oi chiui eu!" 

- Măi Michiduţă! la chiuie tu întâi, 
să aud 
cum chiui. 

Atunci dracul se crăceşte c-un picior 
la asfinţit şi cu unul la răsărit; s-apucă 
zdravăn cu manile de torţile ceriului, 
cască o gură cât o şură şi când chiuie o 
dată, se cutremură pământul, văile 
răsună, mările clocotesc şi peştii din ele 
se sparie; dracii ies afară din iaz câtă 
frunză şi iarbă! Şi oleacă numai de nu s-a 
răsipit bolta ceriului. Dănilă însă şedea 
călare pe burduful cu banii şi ţiindu-şi 
firea zise: 

- Mă! da' numai aşa de tare poţi 
chiui? Eu 
mai nu te-am auzit. Mai chiuie o dată! 

Dracul chiuie şi mai grozav. 

- Tot nu te-am auzit. încă o dată. 


1 Grobian - mojic. 

Dracul chiuie şi a treia oară, aşa de 
tare, de credeai că s-a rupt ceva într- 
însul. 

-Acum nu te-am auzit nici atâta... 
Aşă-i c-a venit şi rândul meu? 

- Mai aşa! 

- Măi Michiduţă! când oi chiui eu, ai 
să asurzeşti ş-au să-ţi sară crierii din cap. 
înţeles-ai tu? însă eu îţi priesc bine, dacă-i 
vrea să mă asculţi. 

- în ce fel? 

- la să-ţi leg ochii şi urechile c-un 
ştergar, dacă vrei să mai trăieşti. 

- Leagă-mi ce ştii şi cu ce ştii, numai 
să nu mor! 

Atunci Dănilă leagă strâns c-un 
ştergar gros de câlţi ochii şi urechile 
dracului, ca la „baba-oarba'"; apoi ia o 
drughineaţa! groasă de stejar în mână, 
căci cât era de pusnic Dănilă, tot mai mult 
se hizuia în drughineaţa decât în sfânta 
cruce, şi pâc! la tâmpla dracului cea 
dreaptă, una! 

-A...leu! destul! Nu mai chiui. 

- Ba nu! Stai, Sarsailă, tu cum ai 
chiuit de 
trei ori? 


1 Drughineaţa - drug de lemn scurt şi gros. 

Trosc! şi la stânga, 

una. -Va...leu, destul! 

- Ba nu-i destul. 

Şi-i mai trage şi-n numele tatălui, una. 

-A...uleo! strigă dracul îngrozitor. 

Şi cu ochii legaţi cum era, văicărindu-se 
grozav şi zvârcolindu-se ca şarpele, se 
aruncă în iaz, spunând lui Scaraoschi 
cele întâmplate şi că nu-i de şuguit cu 
vrăjitorul acesta. 

Dănilă însă ofta din greu lângă 
burduful cu banii şi se tot frământa cu 
gândul ce-i de făcut? Când iaca al treilea 
drac i se înfăţoşează înainte cu un 
buzdugan straşnic de mare în mână, pe 
care îl trânteşte la pământ şi zice: 

- Măi omule, ia acum să te văd. Cine a 
azvârli 
buzduganul ista mai tare în sus, ai aceluia să 
fie banii. 

„Na! Dănilă - zise el în gândul său - 
aşă-i c-ai sfeclit-o?" 

Dar vorba ceea: Nevoia învaţă pe 

cărăuş. 

- lan zvârle-l tu întăi, măi dracule! 

Atunci dracul ia buzduganul de 
coadă şi, când îl zvârle, se suie aşa de tare, 
de nu se mai vede şi abia după trei zile şi 
trei nopţi, căzând jos cu mare străşnicie, 
s-a cufundat în fundul pământului de s-au 
zguduit temeliile lumii. 

- la zvârle-l şi tu acum, zise dracul 


în 

gâmfat. 
- L-oi zvârli eu, nu te îngriji, dar 
scoate-l 


mai întâi la faţa pământului, cum a fost 
şi la tine. Dracul ascultă şi-l scoate. - 

Haiti! mai răpede, mai răpede, că n- 

am timp de aşteptat. 

- Mai îngăduieşte puţin, 
tartorule, că nu 
te trag copiii de poale. 

Dracul îngăduie, căci n-are încotro. 

Nu trecu mult şi ziua se călători. 
Ceriul era limpede şi luceferii sclipitori 
râdeau la stele, iară luna, scoțând capul 
de după dealuri, se legăna în văzduh, 
luminând pământul. 

- Da' nu-l mai zvârli, omule? 

- Ba am să-l zvârl de acum, dar îţi 
spun înainte să te ştergi pe bot despre 
dânsul. 

- De ce? 

- Iaca de ce: vezi tu colo în lună nişte 

pete? 

-Le văd. 

-Acolo-s fraţii mei din ceea lume. Şi, 
Doamne, mare nevoie mai au de fier, 
pentru potcovit caii. Uită-te bine şi vezi 
cum îmi fac semn cu mâna, să le dau 
buzduganul ista. 

Ş-odată şi pune mâna pe dânsul. 
- Stai, nepriceputule, că buzduganul 


ista 
îl avem lăsat moştenire de la strămoşul 
nostru şi 


nu-l putem da nici pentru toată lumea. 

Şi odată-i şi smuceşte buzduganul din 
mână, şi fuga cu el în iaz, spunând lui 
Scaraoschi ce era să păţească cu 
buzduganul. Atunci Scaraoschi, îngrijit şi 
mânios grozav, chemă înaintea sa toată 
drăcimea şi bătu din picior, strigând: 

-Acum în clipă să se aleagă unul 
dintre voi care să meargă şi să afurisească 
pe acest proclet şi vrăjmaş cumplit. 

Pe loc şi vine unul înaintea sa, 

tremurând. 

- Să trăiţi, mârşăvia voastră! Eu mă 
duc să îndeplinesc nelegiuita voastră 
poruncă. 

- Mergi! şi dacă-i fi meşter şi-i izbuti, 
să ştii c-am să te fac mai mare. 

Atunci dracul porneşte c-o falcă-n 
ceriu şi cu una în pământ, şi într-o clipă 
şi ajunge la pusnicul Dănilă. 

- Măi omule, zise dracul. Tu cu 


şmichiriile 
tale ai tulburat toată drăcimea, da' acuş 
am să te 


vâr şi eu în toate grozile morţii. Hai să ne 
blăs- 

tămăm, şi care dintre noi amândoi a fi mai 
meşter, 

acela să ieie banii. 

Ş-odată şi-ncepe dracul a boscorodi din 
gură şi a descânta, că nu ştiu ce face, de-i 
pocneşte lui Dănilă un ochi din cap. Săracul 
Prepeleac! Se vede că i-a fost scris tot el să 
răsplătească şi păcatele iepei frăţine-său, 
ale caprei, ale gânsacului logodit şi ale 
boilor ucişi în pădure. Pesemne blăstămul 
gâştelor văduvite l-au ajuns, sărmanul! 

Doamne! multe mamre de pătimit un 
pusnic devărat, când se depărtează de 
poftele lumeşti şi e gândeşte la fapte 
bune!... Prepeleac pusnicul se tricase acum 
de tot cu dracul... Ş-apoi ce este mai ingaş 
decât ochiul? Dănilă crăpa de durere, dar 
oricât îl durea de tare el tot îşi ţinu inima cu 
dinţii, şi zise: 

- Nu mă sparii tu cu de-alde aceste, 
demon 
spurcat ce eşti. Am să te fac să-ţi muşti 
manile şi să 
mă pomeneşti în toată viaţa ta! 

- Dă, dă, nu mai dondăni atâta din 
gură, şi 
lastămă şi tu acum, să te văd cât eşti de 
meşter. 

- Ai să iei burduful cu banii în spate 
şi-ai să 
ergi la casa mea, căci blăstămurile 
părinteşti nu-s 

a mine. înţeles-ai? 

Şi cum zice, încalecă şi Dănilă pe 
burduf, iară racu-i umflă în spate şi 
zboară iute ca gândul, aman la casa lui 
Dănilă Prepeleac. 


63 


Copiii şi nevasta lui, când au văzut un 
bivol zburând pe sus, au rupt-o la fugă, 
înspăimântați. Dănilă însă a început a-i 
striga pe nume şi ei, cunoscând glasul 
lui, s-au oprit. 

- Dragii tatei, băieţi! la veniţi încoace şi 
aduceţi 
cu voi şi blăstămurile părinteşti: ragila şi 
pieptenii 
de pieptănat câlţi! 

Băieţii încep a curge toţi, care 
dincotro, cu  blăstămurile părinteşti în 
mână. îi venise acum şi lui Dănilă apa la 
moară. 

- Puneţi mâna, copii, pe jupanul 


ista, şi 
începeţi a-l blăstăma cum îţi şti şi voi mai 
bine, ca 


să-i placă şi dumisale! 

Atunci, lasă pe copii, că şi dracul 
fuge de dânşii! Au tăbărât cu toţii pe 
dânsul şi l-au schingiuit după placul lui 
Dănilă. Şi-a început dracul a ţipa cât îl lua 
gura; şi scăpând cu mare greu din manile 
lor, hârşcâit! şi stâlcit cum era, a lăsat şi bani 
şi tot, şi s-a dus pe urlaţi, după ceilalţi. Iară 
Dănilă Prepeleac, nemaifiind supărat de 
nimene şi scăpând acum deasupra nevoii, a 
mâncat şi a băut şi s-a desfătat până la 
adânci bătrâneţe, văzân-du-şi pe fiii fiilor 
săi împrejurul mesei sale. 


1 Hârşcâit - zgâriat. 


POVESTE FRANCEZĂ 


Povestea celor doi fraţi 
gemeni, născuţi din peştele 
albastru 


ÎNTR-O ZI DE VARĂ, pe malul unei 
ape, un pescar stătea trist şi privea cu 
jale la pluta de la undiţă, care rămânea 
nemişcată de ceasuri întregi, semn că 
nici un peşte nu se gândea să i se agate în 
cârlig. 

„Tare sunt necăjit, cugeta el în sinea 
lui. Stau aici şi vreau să prind peşte, când 
toţi pescarii mi-au spus că peştii au plecat 
din apele noastre o lună de zile, nu se ştie 
din ce motive. Uite, aşa stau aici şi aştept 
să vină un peşte, precum nevastă-mea 
aşteaptă un copil. Dar cum, cu toate rugă- 
ciunile., încă n-a reuşit să aibă un copil, 
aşa şi eu, cu toată răbdarea de care dau 
dovadă, nici un peşte nu vrea să ajungă la 
mine în undiţă. Ei, dar ce-i asta? Uite că 
dopul se scufundă. Ce peşte o fi acela care a 
dat chior peste cârligul undiţei mele?" 

într-adevăr, deşi nu-i venea să-şi 
creadă ochilor, de undiţă se prinsese un 
peşte neobişnuit, mare şi albastru. Dar ceea 
ce era şi mai ciudat abia de acum încolo 
începea. Nici nu apucase omul nostru să 
scoată peştele din apă, că acesta şi începu a-i 
grăi, aşa cum vorbesc eu cu voi, bunăoară. 
Toţi ştim că peştele este mut şi că nu poate 
scoate nici măcar un oftat. Dacă aţi auzit 
un peşte cântând ca o privighetoare, de 
exemplu, sau ca o mierlă, aţi rămâne, fără 
îndoială, cu gura căscată. Dar dacă l-aţi 
auzi vorbind omeneşte? Aşa că vă puteţi 
închipui mirarea omului când peştele i se 
adresă, vorbind destul de corect 
franțuzeşte: 

- Pescarule, ştiu că eşti necăjit şi că 
un peşte fript ţi-ar prinde tare bine, dar 
eu te rog să nu mă mănânci, ci să mă 
arunci din nou în apă, că ţi-oi fi şi eu de 
ajutor cu ceva. încă nu mi-am făcut 
testamentul şi urmaşii mei or să se 
omoare când va fi vorba să-şi împartă 
moştenirea. Dacă mă arunci din nou în 
apă, o să te ajut să prinzi douăzeci de 
păstrăvi. 

Omul nostru, pe jumătate înnebunit 
de o întâmplare atât de straşnică, aruncă 
peştele cel albastru în apă şi acesta, 
ieşind pentru o clipă la suprafaţă, îi 
spuse: 

- Du-te la podul cel de lemn de lângă 
pădurice şi aruncă acolo undiţa. Eu am să 
alung păstrăvii înspre pod şi vei putea să- 
i prinzi. 

Omul se duse, după cum îi spusese 
peştele, şi de douăzeci de ori a aruncat 
undiţa, prinzând de fiecare dată câte un 
păstrăv mare şi frumos. Apoi şi peştele cel 
albastru scoase capul din apă şi-i spuse: 

-Acum, pescarule, du-te acasă şi să 
mai vii aici când vei termina de mâncat 
păstrăvii prinşi astăzi. 

Omul s-a dus fericit la casa lui, sigur 
că de acum încolo peştele cel albastru va 
avea grijă de el. însă nevestei nu i-a spus 
nimic, de teamă că n-o să-l creadă. De 
altfel, nici nu era de crezut. 

După trei zile, când a terminat de 
mâncat toţi păstrăvii, a pormit-o iar cu 
undiţa la pescuit, sigur că de data asta nu 
va avea mult de aşteptat. într-adevăr, de- 
abia a aruncat undiţa în apă, că dopul de 
plută s-a şi dus la fund, semn că ceva se 
prinsese în cârlig. 

Când a tras undiţa afară, ce să vadă? 
Nici nu-i venea să-şi creadă ochilor: peştele 
cel albastru se prinsese din nou în undiţă. 
Sigur că pescarul s-a grăbit să-l desfacă din 
cârlig ca să-l arunce din nou în apă, când, 
peştele îi vorbi: 

- De data aceasta, pescarule, nu mai 
este nevoie să mă arunci înapoi în apă, 
fiindcă mi-am făcut testamentul aşa cum 
trebuie. Acum poţi să mă duci acasă la 
nevasta ta să mă gătească. Numai ascultă 
bine ce ţi-oi spune şi aşa să faci. De acum 
încolo, nu vei mai duce grija zilei de 
mâine, căci la podul de care ţi-am vorbit vei 
prinde mereu peştele de care vei avea 
nevoie. Eu însă îţi aduc o bucurie mai 
mare. Când vei ajunge acasă, să-i spui 
nevestei tale să mă fiarbă în vin roşu şi 
apoi să mă împărţi aşa: capul meu să-l 
dai să-l mănânce iapa ta cea bălană, 
coada s-o dai căţelei care îţi este atât de 
credincioasă, iar restul să mănânce 
nevastă-ta. 

Pescarul, deşi nu prea se îndura să 
facă rău peştelui albastru, care îl dăruise 
cu atâta bine, nu avu încotro şi făcu, în 
cele din urmă, ceea ce i se spusese. Dar 
nici de data asta nu-i destăinui nimic 
nevestei. 

Nu trecu multă vreme şi atât căţeaua, 
cât şi iapa şi nevasta au rămas grele. La 
sorocul potrivit,  născură, pe rând, 
căţeaua, doi căţeluşi de toată frumuseţea, 
femeia, doi gemeni rotunzi ca două 
ulcioare de lapte şi veseli ca două vrăbii, 
iar iapa, doi mânji aprigi şi ţintaţi în 
frunte. Pe cei doi băieţi 

i-au botezat, pe unul, Bemadet şi pe 
celălalt, Beltramet. 

Bucuria părinţilor era aşa de mare, 
încât nici nu şi-au dat seama cum au trecut 
anii şi când le-au crescut copiii, mai ales 
că acum nu mai aveau grija zilei de 
mâine, căci pescarul prindea peşte cât îi 
trebuia, ba chiar şi mai mult. Dar, pe 
măsură ce copiii creşteau, părinţii vedeau 
că cei doi nu semănau deloc. în timp ce 
Bernadet era când visător şi gălăgios, 
când imprudent şi generos, Beltramet era 
calm, vesel, cumpătat şi prietenos» Se 
înțelegeau însă de minune şi, în curând, 
au ajuns să fie cunoscuţi la şapte poşte 
depărtare şi ei, şi câinii, şi caii lor. 
Creşteau văzând cu ochii, şi părinţii erau 
în al nouălea cer de fericire. 

Ei, dar toate bucuriile sunt scurte şi 
vine o zi în care veselia se preface în 
amărăciune şi iarăşi vine o zi în care, la 
rândul ei, şi amărăciunea se va preface în 
bucurie. Aşa şi în cazul pescarului şi al 
nevestei lui. Când băieţii au împlinit 
douăzeci de ani, s-au dus la părinţii lor şi 
le-au spus: 

- Dragă mamă şi dragă tată, vă 
mulţumim din inimă că ne-aţi îngrijit până 
acum, dar a sosit vremea să ne facem 
singuri un rost pe lume. Noi ne-am 
hotărât acum să plecăm de acasă şi să 

ne căutăm norocul, pe unde o fi el, şi, dacă 
îl vom afla, ne vom întoarce să vă facem şi 
vouă parte. 

Tatăl n-a zis nimic, pasămite, el 
totdeauna se temuse, căci ştia bine că cei 
doi flăcăi erau născuţi dintr-un peşte 
năzdrăvan. Dar mama, care nu bănuia 
nimic, a plâns şi s-a dat de ceasul morţii, 
doar-doar i-o face pe flăcăi să se lase de 
gândul plecării; însă lacrimile ei au fost în 
vânt. în cele din urmă, nici mama n-a mai 
avut ce face şi le-a dat binecuvântarea, 
iar cei doi fraţi, încă-lecând pe caii lor, şi- 
au fluierat câinii şi, sărutând mâna 
părinţilor, au plecat în lume. 

Au mers ei ce au mers şi au ajuns la 
o răspântie de drum. 

- Frate dragă, zise Bernadet, aici să 
ne despărţim! Tu vei merge pe drumul 
care duce la răsărit, iar eu pe cel care 
duce la apus. Fiecare din noi îşi va căuta 
norocul pe drumul lui, iar după şase luni 
ne vom întâlni din nou aici. Când vei 
ajunge în locul în care ne despărţim şi 
dacă eu nu voi fi venit, să loveşti cu sabia 
în această piatră şi dacă va curge sânge, să 
ştii că mi s-a întâmplat ceva rău şi să 
porneşti în căutarea mea. 

- Frate dragă, zise şi Beltramet, eu 
cred că e mai bine să ne continuăm 
călătoria împreună, 

căci unde-s doi puterea este mai mare şi 
sorții de izbândă înzeciţi. Dacă vom fi 
împreună, te asigur că nu ţi se va 
întâmpla nimic rău. 

Dar Bernadet era neînduplecat şi nici 
nu voia să audă. Aşa că, în cele din urmă, 
cei doi fraţi s-au îmbrăţişat cu ochii plini 
de lacrimi şi, încălecând pe caii lor, au 
pornit-o pe drumurile alese, unul 
mergând spre apus, iar celălalt spre 
răsărit. 


După mai multe zile de călărie 
printr-un pustiu uscat, Bernadet ajunse 
într-un oraş mare şi frumos. Dar peste 
întregul oraş plutea un aer de tristeţe 
nemaipomenit. Oamenii stăteau înlemniţi 
lângă o clopotniţă, iar clopotele sunau a 
jale, dangătul lor picurând tristețea 
picătură cu picătură în inimile oamenilor. 
Bernadet cobori de pe cal şi se apropie de 
mulţimea întristată. 

- Oameni buni, dar ce s-a întâmplat 
de sunteţi atât de amărâţi? Poate vă pot fi 
şi eu de folos cu ceva. 

- Cum, tinere, îi răspunseră ei cu 
mirare, numai tu eşti străin de ceea ce se 
întâmplă aici şi de nemăsurata noastră 
durere? Locurile noastre sunt bântuite de 
o fiară cu şapte capete şi cu 
patrusprezece coarne, căreia trebuie să-i 
dăm în 

fiecare an, ca tribut, pe cea mai 
frumoasă fată din oraş. Şi asta se petrece 
de ani şi ani. Acum este rândul fetei a 
cărei frumuseţe nu poate fi descrisă, iar 
jalea părinţilor, ca şi a noastră, nu poate 
fi cuprinsă în vorbe. 

- Opriţi-vă şi nu mai plângeţi, voi 


care, de 
ani de zile, nu mai ştiţi să râdeţi! Eu am 
să vă 


scap de fiara cea cu şapte capete. 

într-o clipă fu înconjurat de cei ce 
plângeau. Unii îi sărutau mâinile, crezând 
că el este cel care îi va mântui de pacostea 
ce căzuse peste ei; alţii îi spuneau să-şi 
vadă de drum, că mulţi voinici şi-au pierdut 
viaţa încercând să se lupte cu fiara. Ba erau 
unii care îşi băteau joc de el că e nebun şi că 
a venit să le tulbure jalea. Dar el scăpă din 
mijlocul lor şi, încălecând pe cal, îşi 
fluieră, ca de obicei, câinele şi întrebă pe 
cineva unde se găseşte balaurul. După ce 
află, plecă într-acolo. Merse el ce merse 
pe o cărare îngustă, când deodată văzu la 
marginea unei păduri o fată de o frumuseţe 
răpitoare; era legată de un pin, îmbrăcată 
într-o rochie albă ca de mireasă şi cu toate 
podoabele pe ea. Când îl văzu apro- 
piindu-se, fata îi strigă: 

- Străine, caută-ţi de drum, căci din 
clipă în 
clipă trebuie să vină fiara cea cu şapte 
capete şi 

cu patrusprezece coarne să mă mănânce şi, 
dacă te găseşte pe aici, n-o să-ţi fie deloc 
bine. 

-  Preafrumoasă fată, îi răspunse 
Bernadet, eu pentru aceasta am şi 
venit, ca să te scap pe tine şi pe 
ceilalţi de fiara pe care-o voi ucide. 

Fata nu mai avu timp să-i răspundă, căci 
în aceeaşi clipă se auzi un vuiet groaznic, 
de parcă s-ar fi cutremurat pământul, 
florile se ofiliră ca arse şi, din fiecare 
trunchi de pin, răşina ţâşni ca nişte 
lacrimi. Apoi apăru fiara cea 
îngrozitoare, care înainta încet înspre 
prada ei. Flăcăul încalecă iute pe cal, îşi 
scoase sabia pe care o flutură în vânt şi 
strigă din toate puterile: 

- Fiară blestemată, acum ţi-a sosit 
sfârşitul! Apoi, adresându-se calului şi 
câinelui: Curaj, calul meu, iar tu, câinele 
meu, muşcă! 

A început astfel lupta din care nu 
putea rămâne decât învingător sau mort. 
Fiara lupta din toate puterile, dându-şi 
seama că Bernadet nu era un tânăr ca 
toţi cei pe care îi biruise până acum, fără 
prea multă greutate. Bernadet, la rândul 
lui, se ferea de coarnele fiarei, folosind 
iuţeala calului, iar câinele lătra şi muşca, 
zăpăcind fiara. Ceasuri de-a rândul se 
luptă Bemadet şi, treptat-treptat, simţea 
cum fiara îşi pierdea forţele 

în urma rănilor pe care i le făcea 
ascuţişul săbiei sale. Când soarele a 
început să coboare după deal, forţa fiarei 
s-a scurs ca o apă din trupul ei uriaş şi 
flăcăul i-a dat ultima lovitură, care i-a 
curmat viaţa. Bernadet a sărit de pe cal, 
s-a apropiat de fată şi, tăind funiile cu 
care fusese legată, a suit-o pe calul său şi 
a pornit cu ea spre casă. Dar înainte de a 
pleca, flăcăul a tăiat cele şapte limbi ale 
fiarei pe care le-a pus într-o batistă. 

Când părinţii fetei şi toţi ceilalţi l-au 
văzut pe tânăr intrând pe porţile oraşului 
cu fata vie şi nevătămată şi când au aflat 
că de acum înainte nu mai au a se teme de 
fiară, i-a cuprins o bucurie fără margini şi 
nu mai ştiau cum să-i mulţumească 
flăcăului. 

Tatăl fetei veni la el şi îl întrebă: 

- Oare cu ce aş putea să-ţi plătesc 
binele pe care mi l-ai făcut, flăcăule? 
- Nu există decât o singură răsplată 
pentru asta, îi răspunse Bernadet. Să mi-o 
dai de nevastă pe fata ta pe care am 
scăpat-o de la pieire, dacă şi ea vrea. 

Fata îşi plecă ochii în pământ, în 
semn de încuviințare, căci care fată nu şi- 
ar fi dorit un astfel de soţ? 

Ce să mai lungim vorba, căci vorba 
lungă e numai sărăcie, nunta s-a făcut, 
petrecerea a durat cinci zile şi cinci nopţi, 
aşa cum se cuvenea şi flăcăul a rămas în 
casa socrilor săi. 


La câteva zile după nuntă, Bernadet a 

plecat călare să se plimbe, ca să mai 
cunoască şi el împrejurimile unde va trăi 
de acum înainte. Aluat-o şi pe frumoasa lui 
nevastă pe crupa calului şi, bineînţeles, 
câinele, care nu se despărţea niciodată 
de stăpânul său. în drum, trecură pe lângă 
o casă ciudată, fără ferestre, cu pereţii 
groşi şi în jurul căreia iarba era uscată, 
de parcă ar fi pârjolit-o un foc. 
- Vreau neapărat să intru în casa 
aceasta, zise Bernadet şi sări din şa. Sunt 
curios să văd ce este în ea. E tare ciudată. 
- Dragă bărbate, îi spuse nevasta, ştiu 
că eşti un viteaz, dar te-aş sfătui să nu 
încerci să lămureşti misterul acestei case. 
Am o presimţire rea. Nu se ştie de unde a 
răsărit casa şi niciodată nu am auzit 
vorbindu-se despre asta, decât cu groază. 
Se spune că este bântuită de duhuri rele şi 
cei care au îndrăznit să intre în ea nu s-au 
mai întors şi nimeni nu a mai auzit de ei. 

Bernadet nu voia să-şi supere 
nevasta arătându-i că el nu crede în 
astfel de poveşti şi nu-i spuse că vrea să 
lămurească taina casei. El se prefăcu 
ascultător, continuându-şi plimbarea. Dar 
în ziua următoare se sculă dis-de- 
dimineaţă, încalecă pe cal şi o pomi în 
galop spre casa cu povestea. Când ajunse 
acolo, descăleca şi, bătând la uşă, strigă 
cu voce tare: 

- Hei, e cineva aici? Se poate intra? 

- Vezi-ţi de drum, sărmane om, îi 
răspunse o voce lugubră. Uşa aceasta 
este din inimă de stejar şi clanţa din 
oţelul cel. mai tare. 

- Deschide, vreau să intru! 

- Dacă nu te temi, smulge-ţi un fir de 
păr din cap, bagă-l pe broasca uşii şi ea se 
va deschide. 

Tânărul făcu întocmai şi îndată uşa 
prinse să se învârtească în balamalele ei 
vechi cu un scârţâit înfiorător. Câinele 
începu să latre ca şi cum ar fi vrut să-i 
spună stăpânului său să nu intre. Dar 
Bernadet nici nu voi să-l audă şi, ţinându-şi 
calul de dârlogi, păşi pragul casei. în 
aceeaşi clipă, calul şi câinele dispărură 
înghiţiţi de pământul care se deschisese 
sub ei, aşa că flăcăul nostru rămase singur 
în bezna încăperii. în urma lui, uşa se 
închise cu zgomot şi un râs înfiorător 
răsună în întuneric. 

Bernadet dispăru şi el fără veste. 

Afară, soarele continua să lumineze 
lumea ca şi cum nimic nu s-ar fi 
întâmplat, dar pentru tânăra soție 
scăpată de la moarte de către un tânăr 
frumos, care nu i-a fost soţ decât câteva 
zile, nu mai exista nici lumină, nici 
fericire. S-au scurs, la început, zile în 
care speranţa încă îşi mai făcea loc în 
inima ei, apoi luni, în care încă nădăjduia 
să-l vadă din nou. în cele din urmă, orice 
nădejde se stinse şi tânăra soţie se îmbrăcă 
în negru, ascunzându-şi faţa frumoasă şi 
părul bogat sub un văl negru şi gros. 
Nimeni nu putea s-o mai vadă, fiindcă ea 
stătea numai în odaia ei şi nu ieşea decât 
noaptea. 


în acest timp, Beltramet a călătorit 
fără nici un necaz, a văzut multe lucruri 
şi a tras multe învățături. Când s-au 
împlinit cele şase luni, el a venit la locul 
hotărât, a descălecat şi s-a aşezat la 
umbră aşteptându-şi fratele. Era 
neliniştit în legătură cu fratele său. Ce s-o 
fi întâmplat cu el? Câinele său, după o 
vreme, începuse să se  învârtească 
ameninţător în jurul pietrei, mârâind, ca şi 
cum ar fi vrut să-i spună ceva. 

- Ei, bine, căţeluşule, ce se întâmplă? 

Animalul începu să latre încetişor şi 
jalnic, trăgându-şi stăpânul de mânecă şi 
încercând să-i scoată sabia din teacă. 

- Da, am înţeles ce vrei, îi spuse 
Beltramet 
şi un fior de gheaţă îi trecu prin inimă. 

Şovăind o secundă, el apucă sabia şi 
dădu o lovitură în piatra despre care îi 
spusese fratele său. în clipa următoare, o 
dâră de sânge începu să curgă din locul în 
care lovise stânca şi sărmanul Beltramet 
îngălbeni. Inima i se strânse în piept şi, 
încălecând fără nici o ezitare pe cal, o 
porni pe drumul pe care, cu şase luni mai 
înainte, o pornise fratele său. Când ajunse 
în oraşul în care s-au petrecut faptele 
despre care am povestit, copiii se jucau 
pe străzi şi, văzându-l, au început să 
strige plini de bucurie: 

- Bemadet, a venit Bemadet, să ne 
trăieşti, 

Bernadet! 

Am uitat să vă spun că cei doi fraţi 
semănau aşa de bine unul cu altul, încât 
şi părinţii lor nu-i puteau recunoaşte şi, 
adeseori, Îi spuneau lui Bernadet, 
Beltramet şi invers. Aşa că nu este de 
mirare că picii de pe stradă l-au confundat 
cu cel ce scăpase oraşul de fiara cea cu 
şapte capete şi patrusprezece coarne. 

Copiii i-au luat calul de dârlogi şi în 
urale l-au dus până la casa socrilor lui 
Bernadet. Beltramet şi-a dat seama că 
fratele său făcuse vreo ispravă mare de 
era aşa de iubit şi nu zise nimic, ci se 
lăsă dus încotro îl conduceau copiii, cu 
gândul că aşa, datorită încurcăturii, va afla 
mai uşor ceea ce trebuia să afle. 

Când l-a văzut negustorul, a alergat 
în întâmpinarea lui, strigând cât îl ţinea 
gura: 

- Bernadet, pe unde mi-ai umblat, 
feciorule, că era să-mi moară fata de 
dorul tău! 

Aşa a aflat Beltramet că fratele său 
se însurase şi că soţia îl aştepta cu jalea 
în suflet. Aceasta, auzind strigătele tatălui 
ei şi ale mulţimii care se adunase, a ieşit 
afară cu vălul tras pe faţa îndurerată. 
Când l-a văzut pe Beltramet, şi-a pus mâna 
pe inimă, gata să leşine, şi a coborât în 
grabă scările ca să i se arunce la piept. în 
mijlocul bucuriei, Beltramet a fost condus 
în casă unde toţi au sărbătorit, în chiote 
şi cântece, reîntoarcerea celui mai viteaz 
dintre viteji. Nimeni din cei de faţă, nici 
măcar soţia, nu-şi dăduse seama că nu 
era Bernadet. El tăcea şi asculta sperând 
să prindă ceva în legătură cu cele 
întâmplate fratelui său. 

- Dragul meu bărbat, după cum vezi, 
din dimineaţa în care ai plecat călare şi 
nu te-ai mai întors, am crezut că ai murit şi 
am îmbrăcat haina văduviei. 

- Iubita mea, îi răspunse Beltramet, 
ai avut prea puţină încredere în vitejia 
soţului tău. Credeai că mă las ucis aşa de 
uşor? 

- Ştii, eram absolut convinsă că te-ai 
dus în casa aceea blestemată. Cum nimeni 
din cei care au intrat acolo nu s-a mai 
întors, te-am socotit şi pe tine mort. 

m Acum Beltramet ştia exact ce se 
petrecuse cu fratele său şi că nu va mai 
afla nimic altceva, deoarece nici ei nu 
ştiau mai mult. Prefăcându-se că e obosit 
de drum, se sculă de la masă spunând 
tuturor că ar vrea să se culce. 

- Draga mea, spuse el nevestei, mă 
duc să 
mă culc şi peste câteva ore, când mă voi fi 
odihnit, 
mai stăm de vorbă. 

Toţi mesenii îl conduseră până la uşa 
odăii de culcare, apoi rămaseră să mai 
discute despre nesperata întoarcere a lui 
Bemadet. 

Este uşor de închipuit pentru oricine 
că lui Beltramet numai de somn nu-i ardea. 
Deschizând uşor fereastra, el sări în 
grădină şi de acolo la 

grajd, unde îi era calul. Câinele îl urmă 
fără să latre şi, în scurtă vreme, galopa 
pe drumul care ducea spre casa cu 
pricina. Când a văzut casa cea pustie, a 
simţit că-l furnică un fior prin şira 
spinării, dar era hotărât să înfrunte orice 
primejdii pentru a-şi salva fratele. 
Descălcând de pe cal s-a apropiat de uşă 
şi a întrebat, ca şi Bernadet: 

- Hei, e cineva aici? Se poate intra? 

- Vezi-ţi de drum, sărmane om, i se 
răspunse. Uşa este din inimă de stejar, iar 
clanţa din oţelul cel mai tare. 

- Deschide, vreau să intru! 

- Dacă vrei să intri, smulge-ţi un fir 
de păr din cap şi vâră-l pe gaura cheii. 
Atunci uşa se va deschide. 

Beltramet se gândi câteva secunde, 
apoi smulse un fir de păr din coama 
calului său şi-l vâri în broască. Uşa scârţâi 
înfiorător, deschizân-du-se, şi calul dispăru 
în pământul care se despicase. Beltramet, 
care nu căzuse sub vrajă, deoarece nu 
băgase în broască un fir din capul lui, 
scoase sabia din teacă, sări peste pragul 
casei în întuneric şi strigă: 

- Curaj, cățelul meu, muşcă şi sfâşie 
tot ce-ţi 
va cădea sub dinţi! 

Câinele, prins de stăpân să n-alunece 
prin crăpătura pământului pe unde 
dispăruse calul, se repezi lătrând şi 
muşcând întunericul. Se auzeau urlete şi 
gâfâituri şi Beltramet se simţi înconjurat 
de fiinţe misterioase pe care nu le vedea. 
Dar plin de curaj, izbea în dreapta şi în 
stânga, ajutat de câinele său, care muşca 
şi el fără milă. 

încet-încet, întunericul începu să se 
risipească şi  Beltramet zări forme 
ciudate şi vagi, care păreau că trec prin 
zid pentru a putea scăpa. Pe peretele din 
faţă se aprinse brusc un fel de stea, care 
sclipea în noapte ca un diamant fermecat, 
luminându-l. Apoi lumina zilei pătrunse în 
odaie şi el văzu o încăpere mare şi goală în 
care se părea că nu locuise nimeni de 
multă vreme. 

Beltramet, obosit, se aşeză jos ca să 
mai respire, dar câinele începu să latre 
din răsputeri şi să râcâie cu ghearele 
duşumeaua de piatră. Tânărul pricepu că 
animalul îl îndemna să scoată plăcile de 
piatră şi aşa şi făcu. îndată se deschise 
gura unei pivnițe din care răzbătea un 
miros de mucegai şi de aer închis. 

Din întunericul pivniţei, răsună 
deodată vocea fratelui său: 

- Beltramet, în sfârşit, iată-te! Ştiam 
că, îndată ce vei vedea curgând sânge 
din piatră, vei pomi în căutarea mea şi nu 
m-am înşelat. 

După câteva minute, cei doi fraţi se 
îmbrăţişau afară, în lumina soarelui, iar 
în jurul casei blestemate iarba înverzise 
ca prin farmec şi păsărelele începuseră să 
cânte. Bernadet nu se schimbase deloc şi 
nici nu-ţi venea să crezi că stătuse 
aproape şase luni într-o gropniță fără 
soare şi fără aer. încălecând pe cai, cei doi 
fraţi o porniră spre casă şi, pe la amiază, 
intrară în oraş. Lumea care îi întâlnea 
credea că s-a produs un miracol, căci era 
greu să-şi închipuie cineva că pot fi doi 
Bernadet pe lume. 

Când au ajuns acasă şi i-a văzut 
tânăra femeie, punându-şi mâna pe inima 
şi aşa destul de greu încercată, scoase un 
țipăt. La ţipătul ei, au alergat toţi ai 
casei. 

-Tată, mamă! Doi, am doi bărbaţi! 
Doamne, ce vrăjitorie mai e şi asta? 

Tatăl, care tocmai intra pe uşă, 
rămase cu gura căscată, iar servitoarea 
scăpă tot teancul de farfurii care se 
făcură zob. Cei doi tineri izbucniră în râs, 
când văzură ce încurcătură şi spaimă a 
produs asemănarea lor. 

- Eu sunt bărbatul tău, nu mă 
recunoşti? strigă Bernadet. 
- Ba eu sunt, nu mă recunoşti? 
strigă şi Beltramet râzând. 

Biata femeie nu mai ştia cum să 
scape din această încurcătură. 

Atunci Bernadet scoase din buzunar 
batista în care pusese cele şapte limbi 
ale fiarei şi i le arătă: 

- Nici acum nu mă recunoşti? 

- Bernadet! strigă ea şi i se aruncă 

de gât. 

După ce s-a liniştit femeia, cei doi 

fraţi le 
povestiră cele ce se petrecuseră de când 
au plecat de acasă şi toată lumea se 
bucură. 

Beltramet, fiind rugat să rămână cu 
ei, le răspunse că îi este tare dor de 
părinţi, că ei or fi neliniştiţi şi că el 
trebuie să meargă acasă să le dea de 
ştire că amândoi, şi el şi Bernadet, 
trăiesc şi sunt sănătoşi. 

- Dar, din când în când, voi veni să 


vă 
văd, dragă frate şi dragă cumnată, iar 
după ce 


mă voi însura şi eu, am să vă poftesc pe la 
mine 
ca să păstrăm legătura de frăţie. 

A doua zi, Beltramet şi pomi spre 
casa părintească. 

Povestea nu mai spune, dar se ştie 
că acolo pe unde umblase, întâlnise şi el 
o fată, tot aşa de bună şi de credincioasă 
ca a lui Bernadet şi că, după ce şi-a 
liniştit părinţii, s-a dus de a cerut-o de 
nevastă. Apoi a venit acasă şi au trăit 
fericiţi până la adânci bătrâneţi, iar după 
ce au murit, au rămas copiii lor ca să-i 
pomenească şi aşa a ajuns povestea 
aceasta până la noi. 


POVESTE FRANCEZĂ 


Lupta cu zâna 


HENRIQUET păzea oile. Era un flăcău 
voinic şi frumos şi, măcar că era singur pe 
lume şi sărac, nu simţea povara acestei 
sărăcii, fiindcă, de când se ştia pe lume, 
locuise în casa lui moş Vincent, care avea 
o fată, Colombe. Şi Henriquet o iubea şi ea 
răspundea cu toată inima acestei iubiri. 

în ziua aceea fusese cam neliniştit şi 
acum, când soarele apunea, parcă 
această nelinişte punea şi mai mult 
stăpânire pe el. Seara se cobora peste 
mlaştina lângă care îşi oprise pentru o 
clipă oile şi atunci Henriquet fluieră la 
câine să se pregătească de plecare. 

Deodată oile se grămădiră în jurul 
lui, ca şi cum ar fi simţit apropierea 
vreunei fiare, câinele începu să latre din 
senin, a pustiu, şi trestiile prinseră a 
foşni, deşi nici o adiere de vânt nu trecea 
peste ape. 

Flăcăul privi în dreapta şi în stânga, 
cuprins şi el de o stare ciudată, şi 
deodată văzu, de cealaltă parte a 
eleşteului, o formă albă care strălucea 
neobişnuit în lumina înserării. Era o 
femeie. 

- Hei, femeie! strigă  Henriquet, 
văzând-o 
că se îndreaptă spre el peste mlaştină. 
Opreşte-te, 
că te înghite mâlul! 

Femeia se opri. Henriquet îşi puse 
repede cataligele ca să se ducă la ea s-o 
scoată din mocirlă. Când ajunse aproape, 
rămase cu gura căscată. în faţa lui se afla 
o fată de o rară frumuseţe, îmbrăcată în 
alb, cu picioarele goale; ea ţinea în mână 
un buchet de nuferi. Părul blond şi ondulat 
îi cădea pe spate până la şolduri, iar ochii 
ei verzi sclipeau într-un mod ciudat. 

- Bună ziua, Henriquet, rosti ea cu o 
voce melodioasă. 

- Bună seara, mormăi el încurcat, dar 
voind 

s-o corecteze. 


- lartă-mă, dar sunt aşa de fericită ca 


te-am 
întâlnit, încât nici nu am băgat de seamă 
că, de 


fapt, se înserează. 

Flăcăul era uluit şi nu mai ştia ce să 
spună şi ce să facă. Nu înţelegea, mai 
ales, de unde 

ştia ea cum îl cheamă. Nu erau mulţi 
tinerii care ar fi putut susţine, fără să 
mintă, că'ei cunosc pe toţi din satele din 
jur, aşa cum putea susţine Henriquet. Şi 
totuşi această fată îi era complet 
necunoscută, mai ales că în toată 
Gasconia nu exista alta care să aibă părul 
blond ca ea. Ba, mai mult, care fată din 
Gasconia ar fi îndrăznit să-şi piardă 
vremea culegând nuferi, îmbrăcată într-o 
rochie albă? 
- Cine eşti? reuşi el, în cele din 
urmă, să îngaime. 
- Logodnica ta. 

Henriquet se pierdu de tot şi abia 
reuşi să răspundă: 

- Dar eu am logodnică în satul meu, 
pe 
Colombe. 
Fata izbucni într-un hohot de râs 
cristalin: -Te-ai făcut roşu ca racul. Aşa se 
răspunde unei fete care îţi face curte? Ar 
fi trebuit să mă supăr şi să te las aici cu 
oile şi câinii tăi. Dar ai mare noroc că eşti 
aşa de frumos. Altfel... Ei, dar acum 
pleacă şi dacă vrei să mă mai vezi, vino 
mâine seară şi poimâine seară şi în fiecare 
seară aici, pe malul eleşteului, tot pe la 
apusul soarelui, ca astăzi, şi eu voi 
apărea. 

Apoi fata se întoarse, făcu un semn cu 
mâna şi izbucni în acelaşi hohot cristalin 
de râs: 

- Pe mâine, dragule. 

Henriquet era cât pe-aci să cadă jos 
de mirare când o văzu că păşeşte peste 
apa eleşteului, de parcă ar fi călcat pe un 
covor, fără să se scufunde. în clipa 
următoare, ea dispăru de parcă s-ar fi 
topit în văzduh. 

- Dumnezeule, era o zână! strigă în 
gura 
mare Henriquet, de se sperie el singur de 
sunetul 
vocii lui. 

îngrozit de ceea ce i se întâmplase, şi- 
adună în grabă turma şi o porni întins spre 
sat. întârziase mult şi, când ajunse acasă, 
masa era pusă, iar stăpânii îl aşteptau 
puţin mirati, ştiindu-l un băiat care nu 
întârzie niciodată. 

De altfel, Henriquet era ca şi copilul 
lor şi îl socoteau ca şi logodit cu Colombe. 
Seara, când se adunau toţi la masă, se 
simțeau strâns uniţi ca o singură familie 
şi de aceea mesele lor erau pline de 
veselie. 

De astă dată, când Henriquet se 
aşeză la masă, parcă o dată cu el ar fi 
coborât de undeva de sus un aer îngheţat. 
Degeaba făcea moş Vincent tot felul de 
glume. Henriquet nu răspundea 

nimic, stătea încruntat şi din când în 
când doar mişca buzele, de parcă ar fi 
vorbit cu cineva nevăzut. Colombe, cu 
inima ei de fată îndrăgostită, şi-a dat 
seama că s-a petrecut ceva neobişnuit cu 
logodnicul ei. 

După masă, cei doi  logodnici 
obişnuiau să se plimbe sub clarul de lună, 
mână în mână, fericiţi de parcă toată lumea 
ar fi fost a lor. De astă dată, însă, 
Henriquet se sculă întunecat la faţă, 
mulţumi pentru masă şi spuse că nu se 
simte prea bine, că e obosit şi că ar vrea 
să se culce. Spuse frumos: „Mulţumesc 
pentru masă" şi o porni spre odaia lui. Aici 
se trânti îmbrăcat în pat şi se prefăcu 
imediat că doarme, pentru ca să fie lăsat 
în pace de cei ai casei. 

Mama fetei a observat totul, dar 
înțelegând lucrurile greşit, îşi spuse în 
sinea ei că cei doi logodnici s-au certat şi i 
se adresă lui moş Vincent: 

- Porumbeii noştri s-au certat şi stau 
acum bosumflaţi. Dar ştim noi că asta n-o 
să dureze multe ceasuri, aşa că, în 
curând, iar o să-i auzim gângurind. 

A doua zi dimineaţă, ca de obicei, 
Henriquet şi-a scos turma de oi din obor şi 
a pornit cu ele să le pască. Colombe, 
căreia inima îi spunea fără 

greş că se întâmpla ceva cu iubitul ei şi că 
dacă nu are grijă de el îl va pierde, a stat 
toată ziua în cumpănă. Spre seară, când 
nu mai era mult până la apusul soarelui, ea 
se duse la mama ei şi-i spuse: 
- Nu ştiu ce s-o fi întâmplat, dar văd 
că s-a terminat piperul din cutie. L-ai dat 
cuiva sau l-o fi răsturnat pisica? Am să mă 
duc până la Bernarda să cer câteva boabe 
împrumut până mâine, când om cumpăra 
de la băcănie. 
- O, draga mamei, mă mir! Eu ştiam 
că avem piper destul, dar, cum zici, s-ar 
putea să-l fi răsturnat pisica. însă n-are 
rost să te duci până la Bernarda, când la 
doi paşi stă verişoara ta, de la care ai 
putea împrumuta. 
- Nu cred că verişoara mea are 
piper, că am auzit-o spunând că trebuie 
să meargă la băcănie după mirodenii. Şi 
apoi, Bernarda îşi cumpără piperul de la 
oraş şi de aceea are gustul cel mai bun. 
Rostind aceste cuvinte, Colombe se 
încruntă şi, fără să mai aştepte răspunsul 
mamei sale, plecă, chipurile, după piper. 
Dacă mama ei ar fi urmărit-o, ar fi 
rămas foarte surprinsă văzând că, în loc să 
meargă spre Bernarda, Colombe străbate 
în fugă ulițele satului 

şi se îndreaptă spre pădurea dincolo de 
care se găsea eleşteul. Ea ştia că, seara, 
Henriquet se oprea aici să-şi adape oile, 
înainte de a o porni spre casă. La 
marginea pădurii se opri şi, fără să fie 
observată, privi spre locul unde ar fi 
trebuit să fie flăcăul. într-adevăr, îl văzu 
acolo, cu turma lui de oi. Stătea în 
picioare şi privea pierdut spre o tânără 
fată îmbrăcată în alb şi cu păr blond care-i 
cădea în valuri pe spate. Fata îi vorbea şi 
glasul ei suna ca o muzică cerească: 

- Bine ai făcut că ai venit, Henriquet, 
dragul meu. Mă bucur, căci şi eu te 
iubesc. Scumpule, tu duci o viaţă plină de 
mizerie. Părăseşte-ţi satul şi turma, lasă-ţi 
viaţa pe care o duci şi vino cu mine. 
împreună vom fi fericiţi şi nu-ţi vei mai 
aduce aminte de nimic, nici cine eşti, nici 
de unde vii, nici ce ai lăsat în urma ta. 

O linişte grea ca de plumb se lăsase 
peste toată întinderea, încât puteai auzi cum 
zvâcneşte seva în arborii pădurii. Oile 
stăteau ca de piatră şi  Henriquet 
încremenise sprijinit în ciomagul lui. Numai 
Colombe simţea cum creşte în ea o furie 
oarbă, nestăvilită, împotriva acestei fiinţe 
din altă lume care venise să-i strice viaţa 
frumoasă cu Henriquet, încă înainte de a o fi 
început. Nemaiştiind ce face, ea luă o 
piatră şi o 

aruncă cu toată furia înspre zână. Cum 
distanţa era mare, piatra căzu în apă cu un 
zgomot asurzitor, rupând vraja acelei 
clipe blestemate. Henriquet tresări de 
parcă ar fi fost sculat dintr-un somn adânc 
şi, fără să spună nimic sau să caute să afle 
cine a aruncat piatra, se întoarse la turma 
lui. Colombe o luă la fugă spre casă, prin 
pădure, fără să se arate lui Henriquet şi 
fără ca el sau altcineva să ştie unde a fost şi 
de ce. Numai zâna, săltând din frunză de 
nufăr în frunză de nufăr, se îndepărtă 
strigând, înadins mai tare, ca să o audă 
Colombe: 

- Pe mâine, scumpul meu Henriquet, 


pe 
mâine! Eşti cel mai frumos dintre toţi 
tinerii de pe 
aici şi trebuie să ai o viaţă demnă de tine, 
nu să 


îmbătrâneşti păzind o nenorocită de turmă 
de oi. 

Colombe a auzit aceste ultime cuvinte 
pline de răutate ale zânei şi în mintea ei a 
şi început să se urzească un plan straşnic 
de curajos. Ea înţelegea că, pentru un 
tânăr, era foarte greu să reziste vrăjilor 
unei zâne şi de aceea s-a hotărât să lupte 
ea pentru Henriquet şi pentru fericirea lui. 

A doua zi, îi spuse mamei sale: 

- Dacă astăzi faci în aşa fel încât să-l 


trimiţi 
pe Henriquet la târg, ca eu să mă pot 
duce cu 


oile la păscut, ne scapi pe amândoi de la 
pieire. 

Maică-sa tresări. 

- Ce, nu cumva ai înnebunit? Spune- 
mi ce 
s-a întâmplat! 

Fata însă o ţinea una şi bună: 

- Nu pot să-ţi spun nimic acum, decât 


doar 

atât: ori mă ajuţi aşa cum te-am rugat, ori 
mor şi 
eu, şi el. 


Văzând că n-o poate scoate la capăt cu 
fata, mama se duse la bărbatul ei şi îi 
spuse: 

- Ascultă, Vincent, la ce îţi spun şi 


nu mă 
întreba nimic. îndată să-l trimiţi pe 
Henriquet la 


târg să ne cumpere o capră cu lapte. 
Omul o privi cu ochii holbaţi, de parcă 
atunci o vedea pentru prima oară: 
- Dar bine, femeie, tu nu mai ştii ce 
vorbeşti? Abia ieri m-ai făcut cu ou şi cu 
oţet că am vrut să cumpăr capra de la 
vecinul Sebastien şi acum vrei să trimiţi 
flăcăul la târg după capră? Păi, nu-i mai 
bine să trec drumul la vecin şi să-i spun că m- 
am hotărât să cumpăr capra de la el, mai ales 
că este o capră pe care o cunoaştem, ştim cât 
lapte dă, ce metehne are, şi aşa mai departe. 
Zău că nu mai înţeleg nimic. 
- Nici nu trebuie să înţelegi, 
bărbate. Eu atâta îţi spun: trimite flăcăul 
şi gata. Restul îl vei înţelege mai târziu. 

Cum putea, biata femeie, să-i spună 
bărbatului ei ceea ce nici ea nu ştia, de 
fapt? 

Săracul moş Vincent nu avu încotro 
şi îl chemă pe Henriquet: 

- Dragă băiete, de ce, nu ţi-oi putea 
spune, 
dar trebuie să pleci chiar acum la târg ca 
să 
cumperi o capră cu lapte. 

Henriquet nu întrebă nimic. Era încă 
zăpăcit de întâmplările neaşteptate din 
viaţa lui, aşa că luă banii, traista cu 
mâncare pe care Colombe o şi pregătise 
şi o porni tăcut la drum. Dar înainte de a 
pleca, se apropie de Colombe şi cu o voce 
plină de spaimă îi ceru să nu se ducă la 
eleşteu cu turma. El se temea ca să n-o 
vrăjească zâna, pentru a-i face rău. 

Colombe îl privi cruciş şi-i răspunse 
puţin peste umăr: 

- Lasă, Henriquet, mergi în treaba ta 
şi nu-mi 
purta mie de grijă. Mă descurc eu mai bine 
decât 
tine. Dar pentru că ţii atât de mult, n-am 
să mă 
apropii de eleşteu. 

De-abia a ieşit flăcăul pe poartă şi 
Colombe o şi porni întins spre locul cu 
pricina. Toată ziua ia trecut într-o 
aşteptare încordată. Seara, ea s-a 
apropiat de eleşteu şi a aşteptat. Deodată 
oile se 

grămădiră una în alta, câinele începu să 
urle a pustiu şi o spaimă rece o cuprinse 
pe fată, de simţea că i se zburleşte părul 
pe cap. 

Pe faţa apei apăru zâna cea albă, 
plutind ca un vis, apropiindu-se de 
turmă. A fost foarte surprinsă când a 
văzut turma singură şi pe Henriquet 
nicăieri. S-a uitat în dreapta şi în stânga 
sperând să apară, dar nimic. Pasămite, 
Colombe avusese grijă să se ascundă în 
tufiş, ca zâna să n-o vadă. Acolo, între 
trestii, ea îşi aranja lucrurile pe care le 
pregătise în taină, încă de acasă. Era 
vorba de o frânghie subţire, dar tare şi 
elastică, pe care o strânsese colac pe braţ 
şi tiptil-tiptil se apropie de zână, pe la 
spate, cuprinzând-o cu braţele cât putu 
de strâns. înainte ca zâna să se 
dezmeticească, se trezi trântită pe nisip. 
Dar nici ea nu era o zână care se speria 
din te miri ce şi mai nimic, aşa că între 
cele două fete se încinse o luptă pe viaţă 
şi pe moarte, de nu mai puteai şti de 
partea cui va fi izbânda. 

Colombe ştia foarte bine, din cele ce 
povesteau bătrânii, că puterea de vrajă a 
zânelor stă în priviri şi în cuvintele lor 
frumoase. De altfel, ea însăşi îl văzuse pe 
Henriquet prins şi zăpăcit de vraja 
vorbelor zânei. De aceea se ferea din 

toate puterile de privirile ei, iar vorbele 
dulci n-o puteau atinge, căci prea era 
mare amărăciunea pe care i-o provocase 
ceea ce văzuse cu o seară mai înainte pe 
malul lacului. 

Lupta continua fără sorţi de izbândă 
nici dintr-o parte, nici dintr-alta. Zâna, 
văzând că prin vicleşug nu poate birui, se 
străduia să ajungă la lac, unde puterile ei 
ar fi crescut prin vraja lacului. Dar 
Colombe o ştia şi pe asta, tot din bătrâni, 
şi o ţintui în nisip şi nu-i dădu voie să facă 
nici un pas. 

în cele din urmă, zâna fu înfrântă. Se 
vede 
că dragostea şi desperarea îţi dau puteri 
nebănuite şi Colombe, ţinând-o tot cu faţa 
în jos 
pe nisip, o legă strâns cu funia pe care o 
adusese. 

Acum zâna părea un cârnăcior alb, lăsat de 
cineva 

pe malul eleşteului. Nu-şi mai putea mişca 
decât 

ochii din cap, dar de ei se ferea cu grijă 
isteaţa 

noastră Colombe. După ce şi-a mai tras 
sufletul, 

îi spuse zânei: E 

- Ai văzut că te-am biruit? Acum ce 
să-ţi fac? Aş putea să te biciuiesc până la 
sânge, căci îmi stă în putere, dar nu-mi 
stă în fire să fiu aşa crudă. Aş putea să te 
duc în sat, legată cum eşti, ca să te fac de 
râs, când le voi spune ce ai vrut să faci; 
aş putea să te duc la târg să vină gură- 

cască să se uite la tine ca la un animal de 
circ. Sunt mai tare ca tine şi ţi-aş putea 
face orice. Ca să vezi că nu mi-e teamă de 
tine, am să te răstorn cu faţa în sus şi am 
să te privesc în ochi. 

Colombe o întoarse pe zână şi o privi 
fără teamă. Ochii zânei erau calmi şi 
limpezi, de o rară frumuseţe. în ei nu mai 
era nici mânie, nici cruzime. Acum erau 
nişte ochi care nu spuneau nimic. Cu o 
voce la fel de calmă ca şi privirea, ea îi 
spuse fetei: 

- Să facem un târg. Dacă îţi jur că 
nu mă 
mai leg de Henriquet, îmi dai drumul? Tot 
voiam 
eu să plec de pe meleagurile astea, de 
care am 
cam început să mă satur! Este adevărat 
că 
Henriquet al tău e un flăcău frumos, dar, 


între noi fie 
vorba, e şi tare nerod. Aşa că să facem 
târgul. 


Colombe ştia foarte bine că o zână, 
dacă este biruită de vreun muritor, trebuie 
să-şi schimbe locul şi o sută de ani nu mai 
are voie să mai vină pe meleagul unde a 
fost înfrântă. De aceea îi spuse: 

- Nu despre asta este vorba. Mie să-mi 
spui 
cam pe unde vrei să te stabileşti. 

Voia s-o oblige să plece în nişte locuri 
cât mai îndepărtate, ca nu cumva să se 
ducă Henriquet s-o caute. 

- Păi, să vedem... M-aş putea duce în 
lacul Biscarossa, sau, mai bine, în lacul din 
Soustons, sau, şi mai bine, în cel din 
Aureilhan... Eu însă cred că mă voi duce 
în ocean, fiindcă niciodată n-am fost pe 
acolo şi multe am mai auzit vorbin-du-se 
despre el. 

- Vreau să fiu sigură că acolo te vei 
duce. Jură! îi spuse Colombe. 

Şi zâna a jurat pe ceea ce era mai 
scump pentru ea. Eu nu pot să vă spun ce 
au zânele mai scump, că doar n-am fost 
acolo când i s-a jurat lui Colombe, dar din 
ce mi-au spus şi mie cei mai bătrâni, se 
pare că cel mai preţios lucru pentru ele 
este vraja şi puterea din ochi, aşa că eu 
cred că pe asta s-a jurat zâna. Ba, mai 
mult, a luat-o şi pe Colombe cu ea până la 
pârâul din apropiere şi după ce Colombe 
i-a dezlegat şi mâinile, i-a spus: 

-Ai fost mai tare decât mine. Voi, 
muritoarele de rând, aveţi o putere 
extraordinară, dar pe care nu ştiţi s-o 
preţuiţi. Această putere este dragostea, în 
faţa ei nu rezistă nici o vrajă. Acum 
priveşte, ca să te convingi că-mi ţin 
jurământul. 

Zâna s-a apropiat de râu, a atins apa 
cu mâinile ei albe şi îndată râul şi-a 
umflat apa 

întruchipând un fel de jilţ în care ea s-a 
aşezat şi a pornit pe valuri în jos, fără să se 
mai uite înapoi, aşa cum este legea 
zânelor, până ce a dispărut în zare. 
Atunci şi Colombe şi-a luat turma şi a 
plecat spre casă. 

Seara, Henriquet s-a întors fără 
capră. Avusese ghinion. în ziua aceea 
nimeni nu adusese capre la târg. Mama 
fetei a strigat că e mai bine aşa, că le-au 
rămas banii în casă, moş Vincent se da de 
ceasul morţii, căci acum chiar nu mai 
pricepea nimic, iar Henriguet se uita cu 
groază la Colombe, care nu spunea nimic 
şi pe care nici nu îndrăznea s-o întrebe 
ceva. 

Au mâncat tăcuţi, fiecare cu 
gândurile şi nedumeririle lui. Numai la 
culcare, Colombe s-a apropiat de 
Henriquet şi i-a şoptit, ca să n-o audă 
nimeni: 

-Acum, într-adevăr, poţi să nu te mai 
duci la eleşteu. Acolo nu va mai creşte iarbă 
o sută de ani. 

îngrozit, acesta o apucă de mână şi o 
întrebă cu glas tremurat: 

- Ce vrei să spui cu asta? Nu cumva ai 
făcut vreo prostie? 

- Dacă ceea ce făceai tu era 
deşteptăciune, atunci, într-adevăr, ceea ce 
am făcut eu este 

prostie. Să ştii, dragul meu, că încă nu s-a 
născut zâna care să mi te poată răpi şi 
care să se poată lupta cu mine. Află că pe 
zânişoara ta ţi-am prins-o, ţi-am legat-o 
fedeleş, şi i-am tras o mamă de bătaie de o 
să mă ţină minte câte zile o mai avea. Şi 
tu ştii că zânele au cam multe zile. N-o să 
fie nevoie să-i plângi de milă, căci n-ai s-o 
mai vezi. Ştii că o zână învinsă nu se mai 
întoarce pe locul unde a fost bătută, timp 
de o sută de ani. l-am făcut vânt pe ocean 
şi i-am făcut atât de bine, încât nici nu a 
mai avut timp să strige „Henriquet'. Dar, 
ca să nu crezi că sunt chiar aşa de rea, 
află că după ce vor trece cei o sută de ani, 
îţi dau voie să te întâlneşti iar cu ea pe 
malul eleşteului. 

Bietul Henriquet nu ştia ce să zică şi 
ce să facă. Asemenea împăratului din 
poveste, era gata să râdă cu un ochi, cel 
dinspre Colombe, şi să plângă cu celălalt, 
cel dinspre zână. 

Fata se apropie drăgăstoasă de el şi-i 
mai şopti duios: 

- Să mai ştii ceva, dragul meu. Află 
că nu eşti nici pe departe aşa de frumos 
cum îţi spunea ea, dar de nerod, ce să 
spun, cred că ea nu te-a cunoscut destul. 
Eşti cu mult mai mult decât îşi închipuia 
zânişoara ta, cea păruită de mine. 

Abia acum Henriquet izbucni în râs, 
ceea ce dovedea că nu era chiar atât de 
nerod şi începu să alerge după fată ca s-o 
prindă. 

în seara aceea, ca în serile dinainte 
de întâmplarea cu zâna, cei doi tineri se 
plimbară mână în mână sub clar de lună, 
iar moş Vincent şi mama fetei, măcar că 
tot nu înțelegeau nimic, se bucurară 
grozav. 

- Eu cred, spuse moş Vincent, ca un 
om cu scaun la cap ce era, că a cam sosit 
vremea să ne gândim la nuntă. 

- Că bine zici, răspunse şi nevastă-sa. 
Doar n-o să aşteptăm ca fata să 
împletească, înainte de măritiş, cosiţă 
albă. 

Şi nunta se făcu în curând. 

Aşa că, după cum se vede din 
povestea noastră, oamenii pot birui pe 
zmei prin vitejie, iar pe zâne prin iubire. 
Este bine să nu uităm asta niciodată. 


POVESTE ITALIANĂ 


Ciucuraş, te-nvârte acuş! 


A FOST ODATĂ un tată care avea trei 
fete. Fiindcă o dată cu anii îmbătrânise şi 
el, şi nu mai putea aduce bani în casă, 
fetele lui începură să-i spună că devenise o 
greutate pentru ele şi nu se mai vedeau în 
stare să-l întreţină şi pe el. 

într-o bună zi, fără nici o milă, îi 
dădură un ghiont, şi-i trântiră uşa în nas. 

Când se pomeni în stradă, bietul 
bătrân, descurajat şi cu inima zdrobită de 
durere, o pomi la drum. Şi merse, şi merse 
până ce apărură primele umbre ale nopţii. 
Bătrânul, speriat de întuneric, se opri în 
mijlocul drumului fără să ştie ce sfânt să mai 
invoce. Mort de oboseală, se aşeză pe un 
pietroi şi, în timp ce se cufundase în 
gândurile lui, iată că-i apăru în faţă o 
bătrână care, cu o voce piţigăiată, îl 
întrebă: 

- Ce te aduce prin părţile astea, om 
bun, la asemenea oră? 

- Fetele mele m-au dat afară din casă, 
şi în noaptea asta chiar că nici nu ştiu 
unde să trag, răspunse bătrânul. 
- Vreau să te ajut, spuse băbuţa, la 
acest şerveţel, ţi-l dăruiesc din toată 
inima. Când vei spune:  „Şerveţel 
fermecat, pune masa imediat!", te va servi 
îndată. Vezi luminiţa aceea acolo în vale? 
Este casa paznicului de la castel. Bate la 
poartă. El este un om cu o inimă de aur şi 
nu-ţi va refuza un blid de mâncare şi o 
înghiţitură de pâine. 

într-adevăr, abia bătu bătrânul la uşa 
paznicului, că acesta îi şi deschise şi-l 
pofti înăuntru, invitându-l să cineze 
împreună cu ei. Mai înainte de culcare îl 
întrebă dacă are vreo dorinţă. 

- Da, răspunse bătrânelul. Aş vrea 


să-mi 
păstraţi acest şerveţel de masă. Dar feriţi- 
vă să 


rostiţi: „Şerveţel fermecat, pune masa 
imediat!" 
- Fii liniştit, nimeni nu va spune 


nimic 
şerveţelului dumitale. îl împăturesc în 
patru, apoi 


în opt, şi-l pun în sertarul acesta. Noapte 
bună! 
spuse paznicul. 

Bătrânul se duse ia culcare liniştit. 
De cum paznicul îl auzi că sforăie, îşi 
chemă soţia şi cei patru copii, două fete 
şi doi băieţi, şi se aşezară 

cu toţii în jurul mescioarei, unde 
despăturise şerveţelul fermecat. 

- Mie mi se pare un şerveţel la fel cu 
ale noastre, spuse soţia. 

- Ba mai are şi câteva rupturi, observă 
fata cea mai mare. 

-Aşteptaţi, spuse tatăl lor. Apoi se 
uită spre şerveţel şi spuse: „Şerveţel 
fermecat, pune masa imediat!" 

într-o clipă, întocmai ca florile ce 
răsar în iarba câmpului, una albă şi alta 
galbenă sau albastră... pe faţa de masă 
apărură: o porţie imensă de macaroane, 
apoi o pulpă de miel la tavă cu cartofi 
prăjiţi, fructe, prăjituri, vin, cafele... O 
masă bogată, din care se înfruptară cu 
toţii. 

A doua zi de dimineaţă, când 
bătrânul se trezi, îşi ceru şerveţelul. Dar 
vicleanul de paznic, în loc să i-l dea pe cel 
fermecat, îi dădu unul din şerveţelele din 
casă. 

Bietul bătrân, cu inima plină de 
bucurie, luă calea întoarsă spre fetele lui. 
Bătu la uşă şi veni să-i deschidă fata lui 
mai mare. 

-Aha, spuse ea, te-ai întors? 

- Fata mea, n-o să vă mai fiu o 
povară de 
acum încolo. Am un şerveţel fermecat. 

- Frumoasă scuză, spuse fata, şi 


che- 

mându-ie şi pe celelalte două, spuseră 
toate în 
cor: Te-ai întors ca să mănânci pe 
spinarea 


noastră şi la prânz şi seara! 

Tatăl lor se apropie de măsuţă, 
întinse şerveţelul şi spuse: 

- Este de ajuns ca una din voi să spună 
„Şerveţel 
fermecat, pune masa imediat!", şi şerveţelul 
ascultă. 

încercă prima fată: „Şerveţel 
fermecat, pune masa imediat!" încercă a 
doua şi încercă a treia; dar nu se întâmplă 
nimic. Atunci fetele se înfuriară pe bătrân 
şi-l azvârliră în stradă a doua oară. 

Bătrânul o porni iar la drum şi, pe 
înnoptat, se pomeni că se aşază pe 
aceeaşi piatră, în marginea drumului. Şi 
aceeaşi băbuţă, cu vocea piţigăiată, îl 
întrebă: 

- Tot aici te 

găsesc? 

Şi bătrânul: 

- Paznicul de la castel mi-a furat 
şerveţelul fermecat, pe care mi l-ai dăruit, 
şi, când m-am întors acasă, fetele m-au 
azvârlit iarăşi în stradă. 

- la măgăruşul acesta, îi spuse 
băbuţa  înduioşată, ţi-l dăruiesc. Este 
fermecat. Când îi vei spune: „Rage!", el va 
rage şiin loc de i-ha! i-ha!, din bot îi vor 
cădea o mulţime de galbeni. 

Bătrânul nu mai ştiu cum să-i 
mulţumească şi se întoarse la casa 
paznicului de la castel. 

Paznicul, împreună cu soţia şi copiii, 
când îl recunoscură, n-au ştiut cum să-l 
primească mai bine. Apoi îşi dădură 
seama că avea cu el un măgăruş. 

- Unchiaşule, dă-ni-l nouă, spuse 
unul din băieţi. Ţi-l ducem în grajd. 

- îi dăm o grămăjoară frumoasă de 
fân şi o găleată de apă, adăugă celălalt. 

- Vă mulţumesc, spuse bătrânul, dar 
nu cumva să-i spuneţi: „Rage!" 

- N-ai teamă, că fiii mei sunt băieţi 
cu 
judecată. Nu vor face nimic ce să nu-ţi fie 
dumitale 
pe plac. 

Bătrânul luă masa cu ei şi apoi se 
duse liniştit să se culce. De cum îl auziră 
sforăind, tată, mamă şi copii dădură 
buzna în grajd şi începură să tipe cu 
disperare: „Rage! Rage! Rage!" 

închipuiţi-vă acum fețele lor 
încremenite, când, în loc de obişnuitele 
răgete i-ha! i-ha! i-ha!, auziră sunetul 
galbenilor şi văzură cum se luminează ca 
ziua grajdul de atâta strălucire. Tatăl îi 
dădu imediat ordin fiului său mai mare: 

-Aleargă în goana mare la vecinul 
nostru şi spune-i să-ţi împrumute un 
măgar de-al lui, la fel cu ăsta, cu părul 
cenuşiu şi cu pata asta albă în frunte. 

Bătrânul, când să plece a doua zi, 
luă măgarul pe care i-l dăduse paznicul şi 
se îndreptă fericit spre casă. Fetele, 
văzându-l că iar se întoarce, începură să 
tipe: 

- Aha! Iar te-ai întors. Şi crezi că tu 
nu erai de ajuns, ai mai adus şi un măgar 
cu tine! 

- Ei, da, dar este un măgăruş 
fermecat, spuse bătrânul. 

- Lasă că ştim noi, altă înşelătorie! 

- Nu, nu! Luaţi un cearşaf şi veniţi 
să vedeţi. 

Fetele se lăsară convinse şi veniră 
cu un cearşaf, mare cât toată camera. 
Atunci tatăl îl împinse pe măgar, care era 
cam îndărătnic, şi începu să-i strige: 
„Rage! Rage!" o dată, de două ori, de trei 
ori... 

Măgarul tăcea ca un peşte. Până 
când fetele, văzând că murdărise cu 
copitele de noroi cearşaful alb ca zăpada, 
luară un ciomag. Şi dă-i, şi dă-i, când în 
măgar, când în bătrân, până ce se treziră 
amândoi în stradă. 

Şi iar merse pribeagul şi merse, şi 
noaptea se pomeni pe aceeaşi piatră, 
mort de oboseală şi disperat de cele 
întâmplate, când aceeaşi voce piţigăiată îl 
întrebă din nou: 

- Iar te-ai lăsat înşelat? 
- Da, da, mărturisesc că aşa este. îmi 
pare rău din suflet. 

Şi băbuţa îi spuse: 

- la acum biciuşca aceasta, cu 


ciucuraşul 

ăsta frumos în vârf. Este fermecată şi te va 
ajuta 

să-ţi recapeţi şi şerveţelul şi măgăruşul. 
Când vei 
spune  „Ciucuraş,  te-nvârte  acuş!“, 
biciuşca va 
începe să pocnească şi să plesnească în 
jur 

orbeşte şi nu se va opri decât când vei 
spune tu 


„Ciucuraş, te-opreşte acuş!" 

Bătrânul luă biciuşca şi se duse 
direct la casa paznicului. Bătu, paznicul îi 
deschise şi o chemă imediat pe soţia lui şi 
pe copii. îl întrebară toţi ce-a mai adus cu 
el de astă dată. 

-Ţineţi-mi voi biciuşca asta, spuse 
bătrânul. Puteţi să vă jucaţi cu ea şi să 
plesniţi cât vreţi, dar vă rog frumos să nu 
spuneţi cumva: „Ciucuraş, te-nvârte acuş!" 
Am avea necazuri. 

Paznicul, soţia şi copiii, de îndată ce 
fură convinşi că bătrânul se cufundase 
într-un somn 


109 


adânc, luară  biciuşca şi începură să 
plesnească de zor cu ea. „Ciucuraş, te- 
nvârte-acuş!" începu tatăl. Şi mama strigă 
mai cu putere: „Ciucuraş, te-nvârte acuş!" Iar 
copiii, cât îi ţinea gura: „Ciucuraş, te-nvârte 
acuş!" se auzi de patru ori, fiindcă erau 
patru copii. 

Nu vă pot spune cât lovituri de bici 
începură să plouă peste întreaga familie. 
Nişte plesnituri de le ridica pielea de pe 
ei. Tată, mamă şi copii începură să se 
tânguie şi să ţipe de usturime; dar biciuşca 
fiind chemată de şase ori, părea mânuită 
de şase mâini diferite. 

Atunci alergară la bătrân să-l scoale 
din somn şi să-l roage să-i ajute: 

- Unchiaşule, iubite unchiaş, bunule 
un- 
chiaş, ajută-ne tu! 

Bătrânul le spuse: 

- îmi daţi înapoi şerveţelul fermecat? 
- Da, spuse îndată tatăl, urmat de alţi 
„da", la fel de grăbit rostiţi de cinci 
glasuri, o dată. 

- îmi daţi înapoi măgăruşul meu? 

Şi de astă dată primi, drept răspuns, 
un „da", fulgerător de iute. 

Abia atunci bătrânul spuse biciuştei, 
în şoaptă, încât să nu-l audă cei ai casei: 
„Ciucuraş, te-opreşte acuş!" şi 
plesniturile de bici încetară. 


110 


A doua zi de dimineaţă, bătrânul se 
sui pe măgăruş şi, cu şerveţelul şi 
biciuşca în buzunar, o porni triumfător 
spre fiicele lui. 

Dar ele nici nu mai voiau să audă de 
născocirile tatălui lor; însă când, în faţa 
lor, el întinse şerveţelul pe măsuţă şi-i 
spuse „Şerveţel fermecat, pune masa 
imediat!", apărură îndată o sumedenie de 
bunătăţi. După aceea tatăl spuse 
măgăruşului: „Rage! Rage!" şi începu să 
plouă cu galbeni, mai mulţi decât frunzele 
uscate căzute toamna din copaci. Atunci 
fetele începură să se linguşească pe lângă 
tatăl lor. Una îl îmbrăţişa, alta îl săruta, 
alta îl prindea de mâini, să se rotească în 
horă cu ea. 

Când tatăl socoti că venise timpul să 
scoată şi biciuşca, se gândi să le trezească 
puţin pe fete. 

- Mai am o noutate pentru voi, fetele 
mele. O biciuşca de toată frumuseţea. E 
de ajuns să-i spui: „Ciucuraş, te-nvârte 
acuş!" şi... 

Fetele nu-i mai dădură răgaz să-şi 
termine vorba şi pline de veselie 
începură să sară şi să strige: „Ciucuraş, 
te-nvârte acuş!" şi una încerca să tipe mai 
tare decât cealaltă. 

Degeaba să vă mai spun ce lovituri 
de  biciuşca se auzeau plesnind în 
dreapta şi în 

stânga, încât tipetele de fericire se 
schimbară brusc în ţipete de durere. 

- Opreşte-o, tată! 

- lartă-ne, tată! -îndurare, tată! 

Tatăl, văzând că le era sinceră căinţa, 

spuse: 

- Ciucuraş, te-opreşte acuş! 

Şi plesniturile de bici 

încetară. 

Din ziua aceea, cele trei fete ale 
moşneagului se făcură fete bune şi-l 
tinură pe tatăl lor cu ele, înconjurându-l 
cu dragoste şi respect până la sfârşitul 
vieţii lui. 


POVESTE ITALIANĂ 


Cele două verişoare şi cei şase 
pustnici 


CU ANI ÎN URMĂ, într-un orăşel din 
apropierea Ragusei, trăiau două surori. 
Fiecare din ele avea câte o copilă. 

Una din surori era foarte bogată, în 
schimb cealaltă era săracă lipită 
pământului. Cea bogată locuia cu fiica ei 
într-un palat de marmură, avea servitori 
şi o frumoasă caleaşca de aur, trasă de 
patru armăsari. Sora cea săracă locuia, 
în schimb, într-o beznă de nedescris, într- 
o odăiţă fără ferestre, pe care abia de i-o 
închiriase un vechil din Noto. 

Sora cea bogată avea o fată foc de 
urâtă. Se uita cruciş, de râdea lumea de 
ea, zicând că se uita cu unul la mare şi 
celălalt la munte. Şi dinţii îi ieşeau afară 
din gură, iar pe bărbie avea atâta păr, că 
nu lipsea mult să i se transforme într-o 
barbă. 

Sora cea sărmană avea în schimb o 
fată nespus de frumoasă, cu o inimă atât 
de bună şi un suflet atât de nobil, de-i 
citeai totul în strălucirea ochilor. 

Fiind tare sărace, ele lucrau de 
dimineaţă până seara metri întregi de 
broderie, ca să-şi poată duce zilele. Şi nici 
lucrând astfel nu reuşeau să strângă atât 
cât le trebuia, ca să-şi plătească măcar 
chiria casei. Aşa că într-o zi blestemată se 
pomeniră cu vechilul că le dă afară din 
casă, trezindu-se în mijlocul străzii. 

Chiar în seara aceleiaşi zile, însă, se 
întâmplă să treacă pe acolo unul din 
slujitorii surorii bogate. El, care avea o 
inimă miloasă, se întoarse la palat cât 
putu de repede, să-i povestească cele 
întâmplate stăpânei lui. Şi cum era, cu 
adevărat, un om bun la suflet, atâtea 
îndrugă şi atâta se rugă de stăpâna lui, 
încât ea încuviinţă să le găzduiască pe 
sora ei şi pe nepoată într-o cămăruţă 
aflată lângă grajduri. Şi-i spuse 
slujitorului: 

- Le voi da odaia aceea, dar să mi-o 
plătească. 

Cămăruţa avea o ferestruică ce 
dădea în stradă, aşa că noaptea era 
luminată de un felinar 

cu ulei. La lumina acelui felinar, fata cea 
săracă nu înceta să lucreze şi noaptea, 
căci nu voia ca şi mătuşa ei să le azvârle 
afară din casă. 

Mătuşa, văzând de la balconul ei 
lumină ca de sărbătoare, şi că nepoata ei 
cosea şi noaptea, la lumina felinarului, în 
loc să fie înduioşată, dădu poruncă aspră 
ca seara să nu se mai aprindă felinarul 
acela. 

Când se lăsă seara, felinarul rămase 
stins. Copila îl întrebă pe slujitor: 

- De ce nu aprinzi felinarul? 
- Mătuşa ta nu vrea. Spune că nu 
poate irosi uleiul pentru tine. 

Copila se îmbujora de ruşine, dar nu 
mai adăugă nici o vorbă. Aşteptă să 
răsară luna şi când luna păru că-i 
luminează mai îndeaproape fereastra, îşi 
luă ghergheful şi începu să brodeze în 
raza lunii. Acum, după cum ştiţi, luna nu 
stă locului; dimpotrivă, încet, încet, ea se 
îndepărtează de punctul în care răsare, 
dispărând mereu mai sus, în înaltul 
cerului, spre creştetul munţilor. De 
aceea, copila, care avea nevoie să 
muncească şi noaptea, începu s-o 
urmărească cu ghergheful în mână. Şi 
merse, şi merse, fără să-şi dea seama ce 
mult se îndepărtase de palat. 

Deodată cerul se înnora şi începu să 
cearnă pe pământ o ploaie furioasă, cu 
tunete şi fulgere. Biata fată căută să se 
adăpostească undeva, dar în împrejurimi 
nu zări nici o casă Nu văzu decât o 
peşteră, deschisă într-o stâncă, de unde 
se zărea o licărire slabă de lumină. Fata 
se caţără pe stâncă şi pătrunse în 
peşteră. în jurul unui foc ce pâlpâia fără 
putere stăteau şase pustnici bătrâni. De 
cum o văzu, cel bătrân o întrebă: 

- Cine eşti tu? Şi de ce umbli singură 
prin 
aceste meleaguri, noaptea? 
Copila îi spuse toată povestea ei tristă. 
Pustnicii se priviră toţi în ochi. Apoi cel 
mai bătrân se adresă celorlalţi: 

- Fraţilor, nu vi se pare că această 
copilă, 
care a trebuit să urmărească crugul lunii 
ca să-şi 
poată continua lucrul, merită o răsplată? 

- Da, desigur, răspunseră cu 

toţii. 

Atunci cel mai bătrân îi vorbi 

fetei: 
- Fie ca atunci când te vei pieptăna, 
din părul tău să cadă numai ţipari şi 
perle. 
- Fie ca atunci când te vei spăla, 
picăturile de apă ce vor cădea din mâinile 
tale să se transforme în aur şi diamante! 
spuse al doilea. 

- Fie ca atunci când vei vorbi, 


vorbele tale 
să fie parfumate ca trandafirii şi ca 
iasomia! zise 
al treilea. 


Al patrulea îi meni şi el: 

- Fie ca ochii tăi să răspândească 
atâta 
lumină, încât şi noaptea să se transforme 
în zi! 

Al cincilea nu se lăsă mai prejos: 

- Fie ca de câte ori te vei privi în 
oglindă, să 
fii mereu mai frumoasă! 

Iar al şaselea încheie, urându-i: 

- Fie ca dantela ta să fie gata în clipa 
în 
care începi să o lucrezi! 

Apoi cel mai bătrân dintre ei o 
îndemnă, în timp ce o acoperea cu mantia 
sa: 

- Şi acum, întoarce-te acasă. Biata ta 
mamă 
o fi îngrijorată pentru tine! 

Copila luă drumul înapoi spre casă. 
Pe drum, din cauza pioii se formaseră 
băltoace şi fata, ca să se ferească de ele, 
fără să vrea, se oglindea în fiecare 
băltoacă. Şi de fiecare dată ochii ei 
străluceau ca soarele, iar ea se făcea tot 
mai frumoasă. Ajunse acasă o dată cu zorii 
zilei. 

Mătuşa, care stătea la balcon, mai- 
mai să n-o recunoască, atât de frumoasă 
se făcuse. Trimise de îndată s-o cheme şi o 
întrebă ce făcuse 

ca să devină atât de frumoasă. Nepoata îi 
povesti tot ceea ce se întâmplase şi 
mătuşa se gândi ca în aceeaşi seară chiar 
s-o îndemne şi pe fiica ei pe urmele lunii, 
să vadă dacă nu cumva s-o întoarce 
măcar ceva mai puţin urâtă decât era. 

Nimeri şi această copilă în peştera 
pustnicilor. Ei, de cum o văzură, o 
recunoscură drept fiica mătuşii celei rele, 
mătuşa acelei fete, care plecase de la ei cu 
o noapte în urmă. Şi, de aceea, cel mai 
bătrân îi spuse, cu răutate: 
- Fie ca atunci când te vei pieptăna, 
din părul tău să cadă şerpi! 
- Fie ca atunci când vei vorbi, din 
gura ta să iasă o duhoare de iad! adăugă 
al doilea pustnic. 
- Fie ca, de câte ori te-oi spăla, din 
mâini să-ţi cadă broaşte! îi ură al treilea. 
- Fie ca ochii tăi să-i îngrozească pe 
cei ce te privesc! strigă al patrulea. 
- Fie ca atunci când te vei privi în 
oglindă, tu însăţi să te sperii de fața ta! 
spuse al cincilea. 

Iar al şaselea încheie şirul acestor 


„daruri": 
- Fie ca, orice vei voi să faci, 
niciodată să 


nu izbuteşti! 
Apoi cu toţii îi spuseră, alungând-o: 

- Şi acum du-te de aici şi întoarce-te 
la 
mama ta cea rea şi fără inimă! 

Când o văzu maică-sa că se întoarce şi 
mai urâtă de cum plecase, ţipă la ea: 

- Unde ai fost, prostănaco? 

-Am fost acolo unde mi-ai spus 
dumneata, răspunse ea. 

Dar rostind aceste cuvinte din gura ei 
ieşi o asemenea duhoare, încât mama ei, 
îngrozită, se ţinu de nas. 

- Vino să te speli cel puţin, că te-ai 
murdărit 
toată! 

Dar de îndată lighenaşul se umplu 
de broaşte scârboase, care le încremeniră 
de spaimă pe amândouă. Mai rău a fost 
când  maică-sa începu s-o pieptene. 
Imediat din părul ei se desprinseră fire şi 
din piepten apărură numai şerpi, care se 
târau peste tot, silindu-le pe cele două 
femei să fugă şi să sară de la un capăt la 
altul al odăii, în timp ce slujitorii, cu furci 
şi ciomege, trebuiau să omoare şerpii. 

în camera sărăcăcioasă a verişoarei, 
în schimb, lucrurile se petreceau cu totul 
altfel. De cum a început copila să se 
spele, din picăturile de apă prelinse de 
pe obraz şi de pe mâini 

apăreau numai bani de aur şi diamante 
preţioase. Şi când maică-sa o pieptăna, din 
păr cădeau ţipari proaspeţi, ba chiar vii, şi 
perle lucitoare. Dacă vorbea, un parfum 
de trandafiri şi iasomie se răspândea în 
aer. Şi, minunea minunilor, de fiecare dată 
când se oglindea în ceva, faţa ei devenea 
mereu mai frumoasă şi obrajii ei mai 
trandafirii ca trandafirii. 

Toate aceste minuni, totuşi, n-o 
făceau pe copilă să fie trufaşă, ci, 
dimpotrivă, ea continua să lucreze ca şi 
până atunci, chiar dacă broderia ei era 
gata de cum începea să brodeze. Şi 
continua să brodeze în faţa porţii. 

într-o zi trecu pe acolo însuşi regele. 
De cum văzu pe fata aceea atât de 
frumoasă, se îndrăgosti de ea îndată şi o 
ceru de soţie. închipuiţi-vă ce necaz pe 
mătuşa, care ar fi dorit ca regele să se 
căsătorească cu fiica ei, ce-i drept, urâtă, 
dar înzestrată cu atâtea bogății şi pe 
deasupra şi cu o caleaşca de aur. 

Regele voi ca fata să-l urmeze la 
palat. Mătuşa, cu o sclipire de răutate în 
ochi, se oferi s-o însoţească ea pe nepoată 
cu caleaşca ei de aur. 

Mai înainte de a ajunge la curte, 
regele ceru îngăduinţa de a merge el 
înainte, la palat, ca să 

le pregătească primirea. Mătuşa profită 
de lipsa regelui şi-o dădu jos din caleaşca 
pe nepoată. în împrejurimi era o pădure şi, 
prefăcându-se că vrea să culeagă ceva 
ierburi tămăduitoare, ca să-i treacă 
durerea îngrozitoare de cap care o chinuia, 
o rugă pe nepoată s-o însoţească prin 
desişul copacilor. Nici nu se îndepărtară 
prea mult de caleaşca, şi mătuşa o apucă 
brusc pe fată de umeri, o răsuci şi-i scoase 
ochii, pe care-i ascunse în geantă. Apoi, 
târând-o de mână, o lăsă să cadă în fundul 
unei gropi adânci şi apoi în goana mare 
alergă la caleaşca, pornind iute, iute spre 
palatul regelui. 

Când ajunseră la curte, regele avusese 
grijă ca, în semn de mare sărbătoare, pe 
la balcoane să fie aşezate covoare şi 
cuverturi ţesute toate în fir de aur; 
slujitorii înşiraţi de-a lungul scărilor, 
curtenii palatului, de asemenea, stăteau 
gata să primească pe cea mai frumoasă 
din regat. 

De cum se opri caleaşca, regele se 
repezi să deschidă uşa. Dar ce groază şi ce 
nedumerire îl cuprinse când, în locul 
frumoasei lui iubite, se pomeni cu o fată 
urâtă foc, îmbrăcată în rochie de mireasă! 
încremenit de spaimă şi gândindu-se la 
cine ştie ce vrăjitorie, el îşi întoarse 
privirea în 

altă parte şi porunci ca înspăimântătoarea 
creatură, împreună cu însoţitoarea ei, să fie 
imediat ferecate în închisoarea palatului. 
Toată ziua şi toată noaptea rămase pe 
gânduri, din cauza celor întâmplate, fără să 
poată reuşi să priceapă în ce chip 
frumoasa lui mireasă se transformase pe 
neaşteptate într-o ființă atât de 
respingătoare şi de înfiorătoare ca aceea. 
într-adevăr, el nu ştia că, întorcându- 
se în pădure, femeia îşi îmbrăcase propria-i 
fiică, ascunsă până atunci într-un cufăr 
mare, în rochia de mireasă a nepoatei sale. 
Până una alta, în pădurea unde 
fusese părăsită nefericita copilă, trecu din 
întâmplare unul din cei şase pustnici, care- 
i făcuseră preţioasele daruri ce le ştiţi. în 
timp ce umbla prin desiş, în căutare de 
ierburi tămăduitoare, auzi un fânguit 
prelung, ce venea din adâncul unei gropi. Se 
apropie de marginea gropii şi se uită 
înăuntru. Dar era prea întuneric ca să 
poată desluşi ceva. 
Şi atunci întrebă: 
- Cine plânge? 
- Sunt o biată copilă, răspunse un 
glăscior, căreia o mătuşă rea i-a scos ochii, 
fiindcă nu voia ca eu să devin soția 
regelui. 

Pustnicul pricepu de îndată despre 
cine era vorba şi-i spuse: 

-Aha, iar femeia aceea demnă de 
chinurile iadului! Nu i-a fost de ajuns 
lecţia pe care i-am dat-o, lăsând-o pe fiică- 
sa urâtă cum era! Dar ţie nu-ți fie teamă, 
că am eu grijă de tine. Aşteaptă-mă aici şi 
nu mai plânge! 

O porni iute la drum. Ajungând la 
palat, află locul unde stăteau ferecate 
cele două vipere şi ceru să stea de vorbă 
cu ele. Când se trezi în faţa mătuşii 
aceleia fără suflet, o întrebă: 

- Unde sunt ochii nepoatei tale? 

- Nu ştiu, răspunse ea. 

- Eu te sfătuiesc să-ţi aminteşti, 

deoarece, dacă nu mi-i dai chiar acum, fac 

să-i apară fiicei tale două coarne mari în 

locul ochilor, transformând-o apoi în tap. 
îngrozită de asemenea ameninţare, 

imediat femeia scoase grăbită ochii din 

geantă şi-i dădu pustnicului. Fără a mai 

zice un cuvânt, el îi luă şi dispăru. 

Mergând cu paşi uriaşi, cât ai clipi, 
ajunse în pădure, puse din nou ochii în 
orbitele goale şi, întinzându-i o pânză 
roşie, îi spuse fetei: 

- Brodează acum portretul tău aici. 

De cum împunse copila cu acul, 
chipul său apăru în întregime brodat şi 
atât de bine făcut, că nu părea un portret, 
ci o făptură vie. Cu broderia în mână, 
pustnicul dădu târcoale palatului până îl 
văzu regele. 

Regele, aflat în balcon, cum zări 
portretul acela, se simţi cuprins de o 
mare tulburare. Porunci să fie chemat la 
el pustnicul şi îl întrebă unde o văzuse pe 
fata aceea şi ce era cu broderia din mâna 
lui. Pustnicul îi dezvălui toată taina. 
Atunci regele pregăti un alai de o sută de 
doamne de onoare şi o sută de cavaleri şi 
împreună cu ei se duse în pădure să-şi ia 
mireasa. Chiar în aceeaşi zi făcură nunta. 

Mătugşa şi verişoara, pe care regele ar 
fi vrut să le ştie fierbând într-un cazan cu 
păcură, dar pe care rugăminţile bunei 
sale soţii le scăpaseră de la o moarte atât 
de  înfiorătoare, fură îmbarcate pe o 
corabie, care porni spre un port 
necunoscut, de unde nu se mai întoarseră 
niciodată. 


POVESTE 
ITALIANA 


Pastoriţa regină 


ÎN VREMURI FOARTE ÎNDEPĂRTATE, 
trăia într-o ţară un rege tânăr, şi el îşi 
pusese în gând să se însoare. Fără a mai da 
sfoară în ţară de dorinţa lui, se încumetă, 
într-o bună zi, s-o pornească singur înspre 
palatele unde ştia că se aflau prințese 
frumoase, neprefăcute şi harnice şi mai 
ales modeste, căci acestea erau calităţile pe 
care dorea el să le aibă viitoarea lui soţie. 

Şi, în timp ce călărea tânărul rege 
prin văi şi prin munţi, pe dealuri şi câmpii, 
iată că pe o colină întâlni o păstoriţă de o 
frumuseţe nemaivăzută de el până atunci. 
Se uită cu jind la ea şi o întrebă: 

- Ei, păstoriţă, cum o duci? 

- Destul de bine. Dar când voi fi soţie de 
rege o s-o duc şi mai bine, îi răspunse ea pe 
negândite. 

Regele nu puse mare preţ pe vorbele 
rostite de ea; zâmbi când îşi luă rămas 
bun şi dădu 

pinteni calului. Ajunse într-un castel, 
cunoscu o prinţesă frumoasă şi 
încântătoare şi, fără a mai sta mult pe 
gânduri, o pofti la el în palat, a doua zi, 
să se cunune. 

Cu mare alai, iată că prinţesa o porni 
spre curtea regelui, cu care trebuia să se 
căsătorească. Şi cum drumul trecea prin 
locurile pe unde era şi păstoriţa cu 
turmele ei, îi dădu şi ea bineţe, ba chiar o 
întrebă pe unde s-o ia ca să ajungă mai 
repede la curte. Şi păstoriţa o îndrumă: 

- Frumoasă prinţesă, o iei pe-acolo şi 
pe dincolo... dar să fii cu ochii în patru 
când vei păşi pe prima treaptă a scării 
palatului, căci ea are darul de a destăinui 
cu glas tare firea oricărei fiinţe care ar păşi 
pe ea. Şi când ghiceşte, nu greşeşte. 

Prinţesa însă nu dădu crezare 
cuvintelor păstoriţei şi se duse senină mai 
departe. Ajunse la palat şi păşi pe prima 
treaptă. Regele era la câteva trepte mai 
sus, cu mâinile întinse, vrând s-o 
primească, după cum se cuvenea, pe 
viitoarea sa mireasă. 

Dar un glas, destul de clar, se auzi: 


- Pe prinţesă de-o vei 
lua, Rege, te vei înşela. 

N-avea-ncredere în 
ea! E şireată şi e 
rea! 


Auzindu-se acel glas ciudat destul de 
limpede, prinţesa, ruşinată, se întoarse 
iute la caleaşca ei şi porunci să se dea 
bice cailor. 

Regele rămase tare abătut. Dar a 
doua zi îşi regăsi curajul şi iar se încumetă 
s-o pornească în căutarea unei mirese. Şi 
când trecu dincolo de colină, o întâlni din 
nou pe frumoasa păstoriţă. Şi iar îi ură: 
„Ziua bună" şi iar o întrebă cum o mai 
duce. lar păstoriţa cuteză a doua oară să- 
i răspundă: 

- Nu atât de bine ca atunci când voi fi 
soţie de rege! 

Din nou râse regele de copilăria ei şi 
dădu pinteni calului. 

Ajunse la un palat unde se afla o altă 
prinţesă, de a cărei frumuseţe se dusese 
vestea, hăt departe. Şi  crezându-se 
îndrăgostit de ea o ceru numaidecât de 
soţie, spunându-i că a doua zi o aşteaptă 
la palatul lui, unde avea să se 
sărbătorească nunta. 

încântată de asemenea cinste, 
prințesa primi din toată inima şi, cum 
drumul spre palatul 

regelui trecea tot peste colina pe unde 
frumoasa păstoriţă îşi mâna turmele, o 
întâlni şi această prinţesă. De la ea află 
de treapta scării palatului, care dezvăluie 
firea aceleia ce-i va fi prinţului mireasă, 
de îndată ce-ar călca pe ea. Nu-i prea 
plăcu prinţesei cele auzite, deşi se 
socotea tare vicleană şi iscusită, dar nu 
avu încotro şi merse mai departe. Ajunsă 
la palat, de bucuria alesei primiri ce i se 
făcuse, uită cu desăvârşire de povestea 
cu treapta, ba chiar întârzie tocmai pe 
treapta buclucaşă. Când, ce auzi? 


- Rege, te vei înşela Pe 
prințesă de-o vei lua, E 
şireată şi e rea! N- 
avea-ncredere în ea! 


La auzul acestor cuvinte, regele se 
înfurie şi-i întoarse spatele prinţesei, care 
se văzu silită să se ducă de unde venise, 
înfuriată la rândul ei că nesocotise sfatul 
dat de nevinovata păstoriţă. 

A doua zi, regele o porni spre un alt 
palat. I se spuse că fata care locuia acolo 
îi va fi pe plac şi-l va face să uite fără doar 
şi poate păţaniile de până atunci. 

Şi în calea lui apăru din nou 
păstoriţa. Şi regele, dezamăgit, parcă se 
mai  însenină în faţa prospeţimii şi 
frumuseţii nevinovate a copilei. 

- Ei, păstorită frumoasă, ce se mai 
aude? o întrebă regele. 

- Sunt mulţumită, o duc bine, dar nu ca 
atunci când voi fi soţie de rege! răspunse 
cu un aer şugubăţ frumoasa fată. 

La şagă ei copilăroasă, căci numai ca o 
şagă era răspunsul ei dat regelui, acesta se 
înveseli din nou şi o porni plin de nădejde 
mai departe. 

într-adevăr, acolo la palat o cunoscu 
pe fata prinţului de care se îndrăgosti din 
prima clipă, uitând cu totul de cele două 
logodnice pierdute. îi inspiră mare 
încredere că ea va fi aleasa inimii lui... Şi 
în toate amănuntele îi povesti cum le 
pierduse pe celelalte două prințese, şi cât 
de nerăbdător o aştepta pe ea a doua zi la 
palat, încredințat că treapta aceea 
neiertătoare cu  năravurile celorlalte 
prințese, când va păşi ea, nu va avea de 
glăsuit decât laude pentru harurile cu care 
era ea înzestrată. 

Prinţesa luă aminte la cele spuse de 
rege şi, măgulită de vorbele lui, consimţi 
ca a doua zi, nu mai târziu, să fie la el, la 
palat, şi să sărbătorească nunta. 

însoţită de alai de cavaleri îşi luă 
rămas-bun de la tatăl ei şi într-o caleaşca 
poleită cu aur se îndreptă spre palatul 
regelui. 

Pe drum se frământa în ce fel să 
scape de treapta aceea din cauza căreia 
fuseseră silite cele două prințese să se 
întoarcă ruşinate înapoi, lată că, privind 
pe fereastra trăsurii, dădu cu ochii de 
frumoasa păstoriţă. Opri toată suita şi se 
duse singură la ea, cu gândul s-o 
înduplece s-o ajute. 

- Uite ce e, păstoriţo - începu 
prinţesa -vrei să câştigi o pungă cu 
galbeni? la rochia mea şi urcă-te în 
caleaşca asta, sunt sigură că eşti o fată 
cinstită şi bună. Te vei înfăţişa regelui 
drept mireasă, în locul meu. După nuntă, 
când nu te va vedea nimeni, te întorci aici 
şi-ţi dau punga cu galbeni, iar eu mă voi 
întoarce la palat în locul tău. Rămân pe 
deal însoţită de un cavaler şi te aştept. 
Nu mă întreba de ce îţi cer acest lucru. E 
o taină a mea. 

- Cu dragă inimă te voi sluji, îi 
răspunse păstoriţa, care îi ştia taina cu 
treapta nemiloasă, mai bine ca oricine. 

Şi într-o clipă îşi puse rochia cea 
strălucitoare cusută cu fir de aur şi 
argint a prinţesei, iar rochiţa simplă a 
păstoriţei o îmbrăcă frumoasa 

prinţesă, încât cu greu ai fi putut spune 
care din ele era ciobănită şi care 
prinţesa. 

Ajunsă la palatul regelui, acesta 
cobori s-o întâmpine pe mireasa lui până la 
prima treaptă. Şi ea păşi fără frică. Iar 
vocea aceea ciudată glăsui: 


- Rege, nu te-ai înşela 
Pe-astă fată de-o vei 
lua! Ea e sinceră şi 
bună, Merită să-ipui 
cununai 


Zadarnic să mai spunem cât de fericit 
a fost regele că şi-a găsit în sfârşit 
mireasa cea mai potrivită. O îmbrăţişa de 
bucurie şi, ca să fie sigur că n-o va mai 
pierde şi n-o va rătăci printre alte 
prințese atât de fermecătoare, îi înfipse în 
părul ei bogat şi mătăsos un ac de păr, 
bătut numai cu diamante şi smaralde. Se 
duse apoi să dea poruncă să se înceapă 
pregătirile pentru ospăţul de nuntă. 

Dar fata încercă să se furişeze ca să 
alerge la locul unde o aştepta prinţesa. 
Tocmai când să coboare pe ultima 
treaptă, grăbită să sară în caleaşca, o 
văzu regele. O opri şi o întrebă unde 
alerga aşa disperată. Păstoriţa încercă să 
nu-i 

spună adevărul şi să plece; dar ajunsese 
chiar pe treapta aceea vrăjită şi nu se 
mai putu urni. Ceva nevăzut o ţintuise 
locului. Atunci îşi luă inima în dinţi şi 
povesti de-a fir-a-păr adevărul. 

- Prin urmare, tu eşti păstoriţa cea 
şugubeaţă? Prinţesa n-a avut curajul să 
treacă peste treapta aceasta neiertătoare 
cu cei răi? Las-o să aştepte cât o vrea! 
Nici o prinţesă din cele trei nu au 
calităţile tale, aşa că numai tu meriţi să- 
mi fii soţie! 

Spunându-i acestea, regele o duse în 
braţe înapoi şi mirii fiind de faţă, ospăţul 
nunţii începu cu mare veselie. 

lar prinţesa a înnoptat pe deal, 
aşteptând zadarnic, cu punga ei de 
galbeni, să vină regina-păstoriţă. 


POVESTE RUSĂ 


Vulpea şi sturzul 


UN STURZ ÎŞI CLĂDI CUIBUL pe o 
creangă de copac, făcu ouă şi cloci câţiva 
puişori. Cumătră vulpe nici că se putea să 
nu afle de treaba asta, că doar ştiţi cum e 
vulpea... De îndată ce află, veni fuguliţa la 
acel copac şi, boca-boca, începu a bate cu 
coada în el. 

Mirat, sturzul scoase capul afară din 
cuib, iar vulpea prinse a zice: 

-Am o coadă ascuţită, tai copacu-ntr-o 
clipită. Sturzule, scăpare nu-i, te mănânc 
cu tot cu pui! 

Sturzul se sperie de moarte şi începu 
să o roage pe loc cu lacrimi de foc: 

- Cumetriţă-măiculiţă, pomul nu-l 
tăia, puii nu-mi mânca! Dacă ne laşi în 
pace, şi eu te-oi ospăta cu turte 
rumeioare şi miere de floare. 

- De mă vei ospăta, poate te-oi ierta! 
zise vulpea cea şireată. 

-Atunci hai cu mine pe şleau, unde-o 
să-ţi dau şi turte rumeioare, şi miere de 
floare. 

Şi o porniră împreună în lungul 
şleaului: vulpea alergând, iar sturzul 
deasupra zburând. 

Deodată sturzul văzu o bătrânică, 
alături cu-o nepoţică; veneau pe şleau cu 
un coş mare, plin cu turte şi miere de 
floare. 

Vulpea se piti pe loc, iar sturzul o 
porni pe drum şontâc-şontăc, ba săltând 
un pic, ba iarăşi lăsându-se-n drum, ca şi 
cum ar fi fost beteag de-o aripă... 

Atunci nepoţica îi spune bunicii în 

pripă: 

- Să prindem pasărea asta, 

bunicuţă! 

- Cum să o prindem, drăguță? 

- S-o încolţim cumva. Are o aripă 
frântă şi-i păcat de ea... Că-i tare 
frumoasă! 

Şi bunica împreună cu nepoţica 
puseră coşniţa jos şi începură a alerga 
după sturz. 

lar acesta din urmă, tot sărind şi 
ţipând, le îndepărtă pe amândouă de coş. 
între timp, nici vulpea nu stătu degeaba: 
veni lângă coşul cu turte şi miere în grabă 
şi mancă pe săturate, până le isprăvi pe 
toate. 

Atunci sturzul îşi luă zborul şi se 
întoarse la cuib. 

Dar nici n-apucă să se aşeze bine în 
cuib, lângă pui, că vulpea şi veni pe urmele 
lui şi începu a bate, boca-boca, cu coada-n 
copac: 

-Am o coadă ascuţită, tai copacu-ntr-o 
clipită. Sturzule, scăpare nu-i, te mănânc 
cu tot cu pui! 

Sturzul se sperie de moarte şi începu 
a se ruga pe loc, cu lacrimi de foc: 

- Cumetriţă-măiculiţă, pomul nu-l tăia, 
puii nu-mi mânca! De ai milă de noi, şi eu ți- 
oi da să bei bere-berişoară, rece şi amară. 
- Atunci să mergem degrabă, c-am 
mâncat numai dulce şi mi-i sete de nu te 
văd cu ochii! 

Şi-au pornit iar la drum împreună: 
vulpea alergând, iar sturzul deasupra 
zburând. 

Şi iată că sturzul zări venind pe drum 
un ţăran cu o căruță. Iar în căruță ducea 
acel ţăran un butoi cu bere pentru chiolhan. 
Şi se repezi odată sturzul: ba se-aşeza pe 
cal, ba pe butoi, ba pe cal, ba pe butoi, de-l 
scoase pe bietul țăran din pepeni. Acesta se 
hotărî să-i vină de hac afurisitului de sturz şi 
puse mâna pe bardă. Dar sturzul tocmai se 
aşezase pe cepul butoiului. Şi când dă o 
dată ţăranul cu barda aşa, cu puterea 
toată, cepul sări de îndată. lar sturzul... 
sfârr! zbură de-acolo, iar ţăranul se luă după 
el cu barda în mână. 

între timp, cepul sărind, berea curgea 
întruna din butoi. Vulpea bău ca la cramă, 
până se satură, apoi o porni cântând, tot pe 
două cărări, chiuind. lar sturzul se întoarse 
la cuibul său, lângă puişori. Dar nu trecu 
multă vreme de la întâmplarea asta, că 
vulpea se şi arătă sub copac şi iarăşi... 
boca-boca! cu coada în el: 
- la zi, sturzule, ce mi-ai dat de 
mâncare? 
- Ţi-am dat turte şi miere de floare! 
- Da' de băut, sturzule, ce mi-ai dat? - 
Apăi, un butoi de bere ai deşertat... 

- Bine, sturzule, acum te poftesc să 


mă-n- 

veseleşti, că, de nu... Am o coadă 
ascuţită, tai 
copacu-ntr-o clipită şi, să ştii, scăpare nu- 
i, te 


mănânc cu tot cu pui! 

Şi o duse sturzul pe vulpe într-un sat. 
Se uitară ei amândoi peste gard, într-o 
ogradă, iar acolo ce să vadă? O babă vaca 
mulgea, iar  moşneagul ei  opinca-şi 
dregea. 

Sturzul nici una, nici două, hop! că se 
aşeză pe umărul babei. Atunci moşneagul îi 
zise acesteia: 

- Să nu mişti, babo, că-l omor pe 

sturz! 

Baba nici n-apucă să deschidă gura, că 

se şi 
duse de-a dura... Fiindcă pumnul 
moşneagului îşi cam greşise ţinta. 

Se ridică sărmana babă de jos, albă la 
obraz, şi de lapte şi de necaz, şi atunci îl ia 
la trei păzeşte pe moşneag! 

Vulpea, ce stătea deoparte şi privea, se 
ţinea cu labele de burtă de-atâta râs... 

Iar sturzul se întoarse la cuibul său. 

Dar  n-apucă nici măcar să-şi 
hrănească puişorii, că vulpea se şi arătă 
sub copac şi... boca-boca! cu coada în el: 

- Sturzule, ia zi: ce mi-ai dat de 
mâncare? 

- Ţi-am dat turte şi miere de floare! 

- Da' de băut, sturzule, ce mi-ai dat? - 
Apăi, un butoi de bere ai deşertat! 

- Da' de înveselit, m-ai înveselit? 

- Păi... n-ai râs cât ai poftit? 

- Bine, sturzule, acum te poftesc să mă 
sperii! Auzind una ca asta, sturzul se cam 
supără şi 

din gură aşa cuvântă: 

-Atunci, închide ochii bine şi ţine-te 
după mine! 

Şi-şi luă zborul. Zbură sturzul ce 
zbură, strigând din când în când ca s-o 
îndrume, iar vulpea alergă după el, 
ciulind urechile, şi nici că deschise ochii. 
Şi aşa o duse sturzul pe vulpe drept în 
faţa unor vânători. 

- Ei, cumătră, acum deschide ochii, îi 
spuse 
sturzul, să vedem: te-i speria, ori ba? 

Vulpea deschise ochii şi ce credeţi că 
văzu? Nişte vânători cumpliţi stăteau drept 
în faţa ei... Şi o rupse cumătră noastră la 
fugă, de-i sfârâiau călcâiele, iar vânătorii, 
după ea, gata-gata de coadă s-o ia... Abia 
ajunse în vizuina ei. 

Aici, după ce-şi trase sufletul şi-i mai 
trecu oleacă spaima, numai că începe 
vulpea a întreba: 

- Ochişorii mei, ochişori, ce-aţi păzit 
voi? 

- Te-am păzit de vânători! 

- Urechile mele, urechi, da' voi ce-aţi 
păzit? 

- De vânători te-am ferit, când pe drum 
ai fugit! 

- Picioarele mele, picioare, ce-ați făcut 
voi? 

- Pân-aici te-am purtat! 

- Da, tu, coadă năroadă, ce-ai făcut? 

-în tufani mă-ncurcam, de copaci mă 
loveam şi din fugă te-opream. 

Se supără vulpea pe coada ei şi o 
scoase afară din vizuină: 

- la, vânătorilor, mâncaţi-mi coada! 

Vânătorii atâta aşteptau: o înhăţară de 

coadă 
şi o traseră pe vulpe afară din vizuină. De 
atunci, sturzul a trăit în pace în cuibul 
său. 


POVESTE RUSĂ 


Cocorul şi bâtlăniţa 


O BUHĂ ZBURA, nici capul n-o 

durea. 

Şi cum zbura aşa, ici-colo se-aşeza, 
din coadă că dădea, în jur se tot uita şi 
iarăşi că-mi zbura; zbura aşa la 
întâmplare şi iar se aşeza, din coadă că 
dădea, în jur se tot uita şi apoi iar zbura 
mai departe, zbura, zbura... 

Acesta este numai un început de 
poveste, dar povestea e cu totul alta. 

Trăiau odată pe baltă un cocor şi o 

bâtlăniţa. 

îşi duraseră amândoi câte o căsuţă: 
cocorul, la un capăt al bălții, bâtlăniţa, la 
celălalt. 

Cocorul se cam plictisise de viaţa lui 
de holtei şi se gândi într-o zi să se 
însoare. 

„la să mă duc s-o peţesc pe 
bpâtlăniţa!" îşi spuse el. 

Şi o porni cătinel, lipa-lipa prin cel 
smârc, mândru ca un cocostârcjnspre 
căsuţa bâtlăniţei. 

Şi cum ajunse acolo, bătu cioca-cioca la 
uşă: 
- Acasă-i bâtlăniţa frumoasă? 
- Acasă. 
- la spune, vrei să mă iei de bărbat?! 
- Ba, cocorule, că prea eşti deşirat! 
Greoi eşti la zbor şi lung de picior, ai 
mers de gânsac, nu-mi placi nici de leac! 
Să mă laşi în pace, lunganule!... 

Cocorul se întoarse acasă tare 

amărât. 

în vremea asta bâtlăniţa se răzgândi 
şi-şi zise: „Totuşi, decât singurică de urât 
să mor, mai bine nevastă de cocor..." 

Şi o porni pe loc spre căsuţa 

cocorului: 

- la-mă de nevastă, 

cocorule! 

Iar cocorul de colo: 

- Nu te mai vreau nevasta mea! De- 
acu' 
nu mă-nsor până mor! Viaţa de holtei îmi 
place, 
să mă laşi în pace! 

De ruşine, bâtlăniţa se puse pe bocit 
şi se întoarse acasă. Dar de-ndată ce 
plecă, cocorul cugetă: „Rău am făcut că 
n-am luat-o de nevastă! Să trăieşti singur 
pe lume, fără rost, nu e bine!" 

Şi iarăşi, lipa-lipa, se îndreptă spre 
căsuţa bâtlăniţei: 

- Dragă bâtlăniţă, iaca-s hotărât să 
mă-nsor. Vrei să mă iei de bărbat? 

- Nu, cocorule, îi spuse ea, nu te-oi 
lua, că rău m-ai supărat! 

Şi o porni cocorul spre casă tare 

amărât. 

Dar de-ndată ce plecă, bâtlăniţă 
cugetă: „Oare de ce l-am alungat? Zău că- 
i păcat! Decât singurică de alean să mor, 
mai bine îl iau de bărbat pe cocor". 

Şi cât ai bate din palme se şi 
înfăţişă la căsuţa cocorului. Dar acesta, 
nici să n-audă... 

De atunci se spune că, până azi, când 
vine cocorul la bâtlăniţă, când bâtlăniţă 
la cocor... Mereu se pețesc, dar nu se mai 
hotărăsc. 

